text:
SEPTEMBRE
1 PAGBUHAT ALANG SA GINOO
BASAHA:Colosas 3:22-4:1
Kon . . . kamo . . . magbuhat
bisan unsa, buhata ang tanan sa pagpasidungog sa Dios.
-1 Corinto 10:31
Usa ka banggiitang
magbabalak sa ika-17 ang Ingles nga si George Herbert. Dihay panahon sa
iyang kinabuhi nga nagduhaduha siya pagtuman sa buot ipabuhat
sa Dios kaniya. Nagpanuko siya pag- alagad isip pastor sa usa ka
iglesia bisag gibati niya nga kini ang gitahas sa Dios
kaniya. Nagduhaduha siya sa pagtuo nga daghan kaayo siyag kinahanglan
isakripisyo.
Human sa iyang masukihong
pakigbisog, naamgohan niya nga ang pagsunod sa kabubut-on ni Cristo mao
ang moluwas kaniya gikan sa gapos sa pagkamaakohon ug mohatag kaniya
sa matuod nga kagawasan ug katagbawan. Naamgohan usab niya nga ang pag-alagad
sa Manluluwas wala kanunay ubani sa mga sakripisyo sa usa ka martir. Hinonoa,
kini giubanan sa kaandam pagbuhat sa labing gamay nga buluhaton sa paagi
nga mapasidunggan ang Dios.
Daghan ang katawhan sa
Dios nga gihasol tungod kay dili nila ikahatag Kaniya ang tibuok nilang
panahon sa Iyang buluhaton. Apan kitang tanan, bisag unsa ang atong trabaho
-- mag-uuma, nars, inahan sa panimalay, akawntant, ug uban pa-- kinahanglan
moila nga sa kanunay kita nagtrabaho alang sa Ginoo. Mabasa ta sa Colosas
3:23, “Bisan unsay inyong buhaton, buhata kini sa kinasing- kasing sama
ra nga inyo kining gibuhat alang sa Ginoo, ug dili alang sa mga tawo.”
Ang bisag
unsang buluhaton mahimong mahinungdanon kon maningkamot kita pagbuhat niini
alang sa Ginoo. - VCG
PAMALANDONGI KINI
Lisod ba ang pagbuhat kutob sa
imong maabot
diha sa imong gitrabahoan karon?
Ngano man?
Unsaon mo pagpasidungog sa Dios
karon diha sa trabaho mo
ug sa relasyon mo sa imong
mga labaw ug isigkamamumuo?
ANG TANANG CRISTOHANON NAGTRABAHO
ALANG SA USA LAMANG KA AGALON.
Back to
Calender View for September
SEPTEMBRE
2 NAGPALUYO ANG DIOS
BASAHA: Buhat 9:1-16
Pagkabahandianon gayod sa Dios ug
pagkatulugkaron sa iyang kaalam ug kahibalo! -Roma 11:33
Samtang nagtuon
ako paggamit sa bag-ong kompyuter, gihasol ako sa hinay nga hagtik nga
nagpasabot nga nagtrabaho kini bisag wala akoy makita sa screen. Dihang
gitawagan ko sa telepono ang ahente labot niini, siya miingon: “Dili kana
problema. Aduna tingali gibuhat ang kompyuter sa sulod nga dili mo
makita sa gawas.”
Samtang namalandong ako
sa mga pulong “gibuhat sa sulod nga dili makita sa gawas,” naamgohan ko
nga ang akong relasyon sa Dios mikiling pag-ayo sa mga butang nga makita
ko. Kon wala akoy makita, nagpasabot kini nga walay nahitabo. Apan dili
ingon niana ang pamaagi sa Dios.
Usa ka makapahinulong
nga panig-ingnan niiini mao ang pagkakabig ni Saul. Samtang nag-antos ang
mga Cristohanon tungod sa mapintas nga paglutos ni Saul kanila (Buhat 8:1-3),
nangandam na ang Ginoo sa pag-usab kaniya ingon nga pinakamasibot nga tinugyanan
ni Cristo (9:15).
Adunay bay sitwasyon
sa imong kinabuhi karon diin dili mo makita nga naglihok ang Dios? Basig
maglisod ka pag-usab sa imong kahimtang karon. Tingalig may minahal ka
sa kinabuhi nga nagmagahi sa pagdawat sa kabubut-on sa Dios. Bisan tuod
ug daw walay gakahitabo, naglihok ang Dios --sa paagi nga dili mo makita
aron matuman ang Iyang katuyoan. -DCM
Sa akong kinabuhi nagpaluyo ang
Maghahabol
Naglatid sa Iyang ulosahong katuyoan;
Gitugyan ko ang tanan sa Iyang
kamot
Ug gisaligan ang Iyang hingpit
nga kapaigoan.
SA DULA SA KINABUHI, ANG DIOS MAO
ANG DIREKTOR
NGA NAGPALUYO SA TANANG PANGHITABO.
Back to
Calender View for September
SEPTEMBRE
3 SAYOP NGA PANABOT
BASAHA: Isaias 58:1-12
Nangutana ang katawhan, “Nganong
magpuasa man kami kon dili ka makakita? -Isaias 58:3
Dihay babaye nga
maikagong nanugilon ngadto sa iyang mga higala labot sa kamahinungdanon
sa klase sa first aid nga bag-o pa niyang natapos. Siya miingon, “Kagahapon
lamang, miagi ako sa Kalye 52 sa dihang nakadungog ako ug kusog nga lagapak.
Gitumban ko gilayon ang preno sa akong sakyanan, miatras ako, ug nakita
ko ang usa ka awto nga nakabangga sa usa ka poste sa telepono. Naluya ang
tuhod ko pagkakita ko sa naangol nga drayber, ug wala ko masayri
ang angay kong buhaton. Apan unya nadumdoman ko ang akong natun-an sa klase.
Miduko ako dihadiha ug gibutang ko ang akong ulo taliwala sa akong
duha ka tuhod. Ug tuod man, wala ako makuyapi!”
PAMALANDONGI KINI
Wala mo damha nga matapos
sa ingon ang iyang istorya, dili ba? Sa ingon nga pagkaagi, ang mga Israelita
napakyas usab pagsabot sa dugokan sa ilang espirituhanong pamansay. Ang
propeta nga si Isaias mipahimatngon kanila nga ang ilang kaugalingong kaayohan
lamang ang ilang giatiman ug wala sila magpakabana sa panginahanglan sa
uban. Ang ilang kadasig diha sa Dios taphaw nga tulumanon lamang. Ug kini
napamatud-an diha sa ilang pagpasagad sa mga tawong kabos, gigutom, ug
nagbalatian nga nagpabiling dinaugdaog ug walay nag-atiman.
Ang matuod nga relihiyon
dili lamang ang paghigugma sa matarong nga doktrina ug ang husto nga pagsimba.
Naglakip usab kini sa pagtabang sa atong silingan. Mao kana ang lig-ong
kamatuoran nga gigamit ta sa tukmang paagi ang espirtuhanong pagtulon-an
nga atong nakutlo. -MRD II
Unsa may bag-ong natun-an mo gikan
sa Dios?
Giunsa mo man kini paggamit? Unsaon
mo man paggamit
kini nga kahibalo aron pagtabang
sa uban?
MAY MGA TAWO NGA WALA MANAGANA PAGTABANG
SA UBAN BISAN KON MAGSAKRIPISYO
SILA.
Back to
Calender View for September
SEPTEMBRE
4 ANG BUGTONG DALAN
BASAHA: Efeso 4:1-6
Kay pinaagi sa pagtuo naluwas kamo
tungod sa grasya sa Dios. Dili kini inyong buhat kondili gasa sa Dios.
-Efeso 2:8
Ang akong gitrabahoan
kanhi milarawan sa iyang relihiyon sa ingon niini. “Ang Dios ug ako nagka-
sinabot. Mobakod ako sa Domingo sa buntag ug buhaton ko ang akong gusto.
Moinom ug mainit ug lami nga kape, magbasa sa matalaan, mosuroy sa kong
nataran --mao kana ang akong timailhan sa maayong relasyon tali kanako
ug sa akong Magbubuhat.”
Dili daghan ang dalan ngadto
sa langit;
Sayon lamang kaayo ang
pagtuo nga mabuhat nato ang atong gusto diha sa relasyon ta uban sa Dios.
Mahimong nahaylo kita sa panghunahuna nga ang matag usa may pinasahing
dalan nga makadala kaniya ngadto sa langit. Tukma kaayo kini karong panahona
diin ang personal nga kapilian sa usa ka tawo gihatagan ug igong gibug-aton.
Apan may problema kini:
Tataw nga gisulti sa Biblia nga usa lamang ang dalan sa kaluwasan -ang
pagtuo kang Jesu-Cristo.
May usa lamang ka matuod
nga pagtuo (Ef. 4:5). Dili daghan ang agianan ngadto sa langit, usa lamang
kini. Ang pagsalig ta kang Cristo mohimo kanatong kabahin sa lawas sa mga
magtutuo kansang pagtuo nasentro diha Kaniya.
Dayag nga kanang pagtuo
nga ilang gipakig-ambitan usa usab ka personal nga pagtuo. Kinahanglan
saligan ta si Cristo isip atong personal nga Manluluwas gikan sa sala.
Ang tanan makaduol Kaniya pinaagi sa usa ka dalan lamang --ang
pagtuo kang Jesus, ang Anak sa Dios.
- DCE
Matod sa Biblia, may usa lamang:
Ang pagdawat kang Cristo Jesus
nga Manluluwas,
Ang pagtuo sa bugtong Anak sa Dios.
- Sper
USA LAMANG ANG DALAN NGADTO SA LANGIT--
BUGTONG SI CRISTO LAMANG.
Back to
Calender View for September
SEPTEMBRE
5 GAGMAYNG KALAPASAN
BASAHA: Ecclesiastes 9:16-10:10
Ang patayng mga langaw makalangog
sa usa ka tibod nga agwa, ug ang diyotayng kabuang makadaot sa labing maalamon.
-Ecclesiastes 10:1
Usa pa kini ka binhi
kanhi nga gitanom sa pangpang sa Colorado Rockies mga 500 ka tuig na ang
milabay. Sulod sa daghang katuigan lig-on kining mibarog ug nakigharong
sa haguros sa hangin, sa kilat, sa bunok sa niebe, bisan gani sa mga dahili.
Apan karon usa na lamang ka nagkalata nga punoan ang
kanhing nagbuntaog nga kahoy.
Unsay nakapukan niini?
Gihinayhinay kinig kitkit sa mga bakukang hangtod napukan kini. Ang
nagbuntaog nga gambalay sa kinaiyahan miampo sa mga gagmayng dangan.
Ingon usab niana ang
makasusubong sugilanon sa daghang Crisohanon.Sulod sa daghang mga katuigan,
nagbarog sila nga maminatud-on alang sa Dios. Sila nakigharong sa mga pagsulay,
nagmalig-on taliwala sa mga kalisdanan, ug nagmaisog diha sa balaang
kapaigoan. Apan unya gihinayhinay ug kutkot sa gagmayng kalapasan ang ilang
kinabuhi --ginagmayng bakak, pagpadala sa kahakog o sa kaibog, mga sala
nga inanay mokankan sa ilang kinaiya. Ug sa kalit lamang napukan sila.
Ang Awit 2:15 nagkanayon,
“Dakpa ang mga milo, ang gagmayng mga milo, sa dili pa sila makahimog kadaot
sa namulak tang parasan.” Kining mabulokon nga bersikulo gikan sa Daang
Kasabotan angay mopasidaan sa atong mga tanlag. Kinahanglan dili ta pasagdan
ang gagmayng mga kasaypanan sa pagkutkot sa gamot sa atong kinabuhi. Kay
kon dili, mapahilom unya sa sala ang atong lig-on nga pagsaksi alang kang
Cristo. Isugid ta kining gagmayng mga kalapasan ngadto sa Dios karon, sa
dili pa nila kita mapukan. - VCG
Ayaw tugti ang kalibotanong kalipayan,
O naandang batasan, bisag kini
daw dili daotan
Sa pagpahimulag kanako gikan
Kaniya--
Siya ang akong tanan! Walay makabulag
kanamo.. - Tindley
ANG PAGKAPUKAN NAGSUGOD SA WALA-DAMHA
NGA PAGKADALIN-AS.
Back to
Calender View for September
SEPTEMBRE
6 KAHADLOK SA DIOS
BASAHA: Jeremias 8:4-17
Gikaulaw ba ninyo ang inyong mga
buhat nga daotan? Wala, bisan na lag diyotay unta. Dili gani kamo manlipaghong.
-Jeremias 8:12
Gipasidan-an ni
propeta Jeremias ang mga Israelita nga kadtong nagbuhat ug daotan ug nagdumili
sa paghinulsol silotan gayod sa silot sa Dios pag-abot sa panahon.
Kini nga pagtulon-an gibalikbalik sa katibuk-an sa Biblia. Gigamit sa Dios
ang kahadlok aron pagdala sa mga tawo ngadto sa kaluwasan ug pagdasig kanila
sa pagtuman sa Iyang kabubut-on. Ang kahadlok dako gayod kaayog nahimo
sa akong kinabuhi.
Duha ka sayop nga pagtuo
karon ang nakapakunhod sa matarong nga impluwensya niini nga kahadlok.
Ang una mao ang pagtuo nga ang sumbanan sa katarong sa Biblia wala nay
bili karon. May magtutudlo sa eskwelahang publiko nga wala maulaw bisan
kon, pinasikad sa Biblia, imoral ang iyang gibuhat. Ug wala siya magtuo
nga angay siya magbasol.
Ang ikaduha mao
ang pagtuo nga kon adunay Dios, Siya mapasayloon sa sala ug mapasaylo Niya
dihadiha ang tanan (gawas lamang sa niadtong daghag napatay ug nanamastamas
sa mga kabataan). Gipadayag kini nga panlantaw sa babaye nga nagsulat sa
editor sa mantalaang lokal. Siya misulat, “Gipasaylo na siya sa Dios,
ug angay ta usab siyang pasayloon.”
Sukwahi kaayo niini ang
kamatuoran nga naggikan sa Dios. Walay kabalhinan ang Iyang sumbanan, ug
gisilotan Niya kadtong nakalapas niini ug wala maghinulsol. Busa angay
natong batonan ang kahadlok sa sangpotan sa sala ug kini unta ang mag-awhag
kanato sa paghinulsol ug pagkinabuhi subay sa sumbanan sa Dios.
- HVL
PAMALANDONGI KINI
Unsa man alang kanimo ang matarong
nga pagkahadlok
sa Ginoo? Unsa man ang kaayohan
sa pagkahadlok
sa Ginoo sumala sa Panultihon 9:10?
ANG KAHADLOK SA DIOS MAOY MODASIG
KANATO
PAGBUHAT SA MATARONG
Back to
Calender View for September
SEPTEMBRE
7 TUNGOD SA GUGMA
BASAHA: Santiago 2:14-26
Ang iyang pagtuo giubanan sa mga
buhat, ug ang iyang pagtuo nahingpit pinaagi sa iyang mga buhat.
-Santiago 2:22
Pagpauli ko niadtong
miaging adlaw, nakita ko sa kusina ang pipila ka biskwit nga giubanan sa
mubong sulat sa 12 anyos nga anak kong si Melissa alang sa iyang mga apohan
nga nagkanayon: “Mahal kong Lolo ug Lola, Gibuhat ko kini alang kaninyo.
Kaninyo nagmahal, Melissa.”
Walay nagsugo kaniya
sa pagbuhat niini. Dili niya kini kinahanglan buhaton. Apan gihimo niya
kini.
Apan ngano man? Buot
ba kaha ni Melissa nga kahimut-an nila siya? Buot ba niya nga makasiguro
nga gimahal nila siya? Gusto ba niya nga dayawon ang iyang biskwit sa iyang
mga apohan?
Dili kana mao ang hinungdan.
Giluto lamang niya kini aron ikapakita niya sa iyang mga apohan ang iyang
pagmahal kanila. Saksi kini sa ilang kasuod. Gibuhat niya kini tungod kay
apo nila siya, dili aron makuha niya ang katungod nga mahimong ilang
apo.
Ingon usab niana ang
maayong buhat nga atong gihimo isip mga sumusunod ni Jesu-Cristo. Wala
kita magbuhat ug maayo aron makalangit kita. Hinonoa, ang atong maayong
buhat maoy nagpa- matuod sa atong kaluwasan ug pagsalig diha kang Cristo.
Gibuhat na ni Jesus ang
tanan alang sa atong kaluwasan. Apan kinahanglan pa kitang magbuhat. Ngano
man? Dili aron kahimut-an Niya kita, kondili aron ikapakita ta Kaniya ang
atong gugma. Kini mao ang maikagong pahayag sa kasingkasing nga mapasalamaton.-JDB
Himoa akong matinud-anon ug mapasalamaton,
Sa adlaw nga tanan kini ang pag-ampo
ko
Dasiga ako sa pag-alagad ug sa
pagsangyaw
Sa gugma Niya samtang mahimo ko
pa. -Thiesen
UBOS SA BALAOD, OBLIGASYON ANG PAG-ALAGAD
KANG CRISTO; UBOS SA GUGMA
KALIPAY KINI.
Back to
Calender View for September
SEPTEMBRE
8 PAHULAY DIHA SA DIOS
BASAHA: Salmo 121
Dili unta matulog ang imong tigpanalipod.
-Salmo 121:3
Ang akong bana ug
ako nagtinguha sa pagdala sa maayong balita ni Cristo ngadto sa mga tawo
nga nagkinahanglan ug sa paghimo sa among kaugalingon nga maayong balita
alang sa mga tawo nga among gikauban sa matag adlaw. Ang problema lang
kay bisan sa akong pagkatulog gihasol ako sa problema sa ubang tawo. Ang
kakulang kog tulog mopaluya kanako ug dili na ako makatrabaho sa sunod
adlaw.
Gitugyan ko Kaniya ang mga
kahadlok nga kanako mihasol,
Gihunahuna ko ang angay
kong buhaton bahin niining problemaha usa ka gabii niana samtang nangandam
ako sa pagkatulog. Samtang giisa-isa ko paghi-pos ang mga sinina ko, giisa-isa
ko usab paghikalimot ang mga problema sa ubang tawo. Dihang gisul-ob ko
na ang hayahay kong daster nga pangkatulog, nawala usab ang kahasol ko,
ug makapahulay na ako. Sa sinugdan, gibati ko nga nagkulang ako sa
akong pagpakabana sa uban tungod niini. Apan gipahinumdoman ako sa Espiritu
Santo nga wala magduka ni matulog ang Dios. Kon buot sa Dios nga magtrabaho
ako sa gabii, nan, Iya akong sayran labot niini. Ug nahibaloan ko nga samtang
ako natulog ug nagpahulay, magtukaw Siya ug moatiman sa tanan nga akong
gikabalak-an.
Kon ikaw usa ka magtutuo,
ikaw usab nagpakabana sa ubang tawo. Hinumdomi nga dili ka kinahanglan
magbilar inigkagabii aron pagpangitag kasulbaran sa problema sa uban. Hinonoa,
sulayi ang paghiklin sa imong mga dalad-on sa matag adlaw, ingon sa imong
pag-ilis sa imong bisti kon ikaw matulog na. Unya pusta ang imong kaugalingon
sa gahom sa Dios sa pag-atiman kanimo samtang ikaw nagpahulay sa makadiyot.
- JEY
Ang mga katalagman nga mahitabo
sa umalabot;
Kaniya gitugyan ko ang mga pagduda
nga kanako miyubit,
Ug ako sa pagsalig Kaniya makapahulay.
- Christiansen
ARON MAHINANOK KA SA IMONG PAGKATULOG,
PAHULAY DIHA SA DIOS.
Back to
Calender View for September
SEPTEMBRE
9 SABTA ANG GIKUTLO MO
BASAHA: Mateo 5:27-42
Nakadungog kamo sa giingon kaniadto,
“Mata bayrag mata, ug ngipon bayrag ngipon.” -Mateo 5:38
Gisugdan ni Mark
Twain ang iyang libro nga giulohag Tom Sawyer pinaagi sa usa ka
makapaikag nga kokabildi nga mihulagway sa kinaiyang tawhanon. Gihaylo
ni Tom ang iyang higala nga si Huck sa pag-uban kaniya sa pagpangawat ug
pagpamihag ug mga tawo sama sa gibuhat sa mga pirata nga iyang nabasa sa
mga libro. Nangutana si Huck kang Tom kon unsay ilang buhaton sa ilang
mga bihag. “Ipalukat ta sila,” tubag ni Tom. “Ipalukat? Ngano man?” pangutana
ni Huck. “Ambot lang. Apan mao kana ang gibuhat sa mga pirata sumala sa
libro,” patin-aw ni Tom. “Kon sukwahi niana ang atong buhaton, basin unyag
masayop hinoon kita,” sumpay ni Tom.
Inigbasa mo sa Pulong sa Dios,
paninguha
Kini nga kokabildo, naghulagway
sa matang sa panghunahuna sa mga tawo nga gikatagbo ni Jesus. Sila nagkutlo
ug mibalikbalik paggamit sa mga butang nga ilang nabasa sa usa ka libro
--Ang Daang Kasabotan. Apan wala nila hisabti ang ilang gipanulti. Wala
na mahitugma ang ilang gipanulti sa matuod nga gipadayag. Gikutlo nila
ang mga balaod ni Moises aron pagpahitarong sa ilang masalaypong panghunahuna
ug panglihok. (Mat. 5:27-42).
Angay kining mopahinumdom
kanato nga kon kita magkutlo sa mga pagtulon-an sa Biblia, kinahanglan
masabtan ta ang kahulogan ug ang kadapatan niini. Sa ingon, dili kita malibog
ug masayop sa paggamit niini. - MRD II
Pagkaplag sa bililhong bahandi
nga dinhi gitago;
Pamalandongi ang matag pagtulon-an,
usa-usaha kini,
Ug ikinabuhi uban sa diosnong kahadlok.
ANG PAGTULON-AN NGA GIKUTLO MAHIMONG
DAKONG KALIBOG KON WALA KINI HISABTI.
Back to
Calender View for September
SEPTEMBRE
10 KALIPAYAN SA LANGIT
BASAHA: 1 Tesalonica 2:8-20
Pagtigom hinuon kamo ug mga bahandi
didto sa langit. -Mateo 6:20
Ang nailang Ingles
nga magwawali sa ika-19 nga siglo, si C. H. Spurgeon, milakbit sa sugilanon
bahin kang Cyrus -ang hari sa Babilonia nga mihatag ug kagawasan sa mga
Judio. Sumala sa sugi- lanon, dihay bisita nga mipadayag ngadto kang Cyrus
sa iyang dakong kahimuot sa katahom sa tanaman niini. Si Cyrus mitubag,
“Ang imong kalipay dili makatupong sa akong kalipay kay ako mismo ang nagtanom
sa matag kahoy niini nga tanaman.”
Ug si Spurgeon miingon,
“Usa sa mga hinungdan nga may pipila ka magtutoo nga labawng nahinangop
sa langit kay sa uban mao ang kasibot nga gipakita niining pipila sa mga
buluhatong langitnon. Pinaagi sa grasya sa Dios sila nakadala ug mas daghang
kalag didto sa langit.”
Kanang mga pulonga angay
mopahinuktok kanato nga nakaila sa Ginoo. Pila ba kaha ka tawo ang makaadto
sa langit pinaagi kanato? Angay natong kaikagan ang panahon diin pag-abot
ta sa puloy-an tang dayon, may moingon unya kanato: “Dako ang pagpasalamat
ko kanimo. Kay tungod sa imong pagsaksi, sa imong kinabuhi, ug sa imong
pagdapit kanako sa pagdawat kang Cristo, ako ania sa langit karon.”
Gikahinaman ni apostol Pablo ang kalipay nga iyang bation inigkakita niya
didto sa langit sa mga kalag nga atua didto isip bunga sa iyang pagministro
(1Tes. 2:19-20).
Matugob gayod ang kalipay
sa langit sa mga magtutuo nga nakadala sa uban kang Cristo. Busa buhata
kutob sa mahimo mo aron madala mo ngadto kang Jesus ang mga nasalaag. Sa
ingon, ikaw makatigom ug bahandi didto sa langit! - RWD
Dili ta mapiho kon pila ka kalag
ang nahilangit
Kay ang gugma ni Cristo atong gipakig-ambit;
Dili ta kini mapiho hangtod
Sa langitnong puloy-an ta kita
mahiabot. - Sper
USA SA KALIPAYAN SA LANGIT MAO ANG
PAGHIMAMAT TA
DIDTO SA ATONG NADALA NGADTO KANG
CRISTO.
Back to
Calender View for September
SEPTEMBRE
11 AYAW KABALAK-I ANG UGMA
BASAHA: Mateo 6:25-34
Ayaw kamo kabalaka sa mosunod nga
adlaw; may kaugalingong suliran ang sunod adlaw, busa ayaw na pun-i ang
suliran sa matag adlaw.
-Mateo 6:34
Masum-ol usahay
ang kinabuhi. May panahon nga daw walay kinutoban ang dalan sa kamingawan
nga atong gilaktan ug daw wala kitay makita nga kapahulayan sa unahan.
Unsaon ta man pagsagubang ang kabug-at sa atong mga palas-anon kon
wala kitay makita nga kahumpayan sa unahan?
Baliko ang dalan nga gilaktan
ko, Ginoo,
Si Oliver de Vinck, nga
bakol sukad sa iyang pagkatawo, wala gayod makabakod gikan sa iyang higdaanan
sulod sa 32 ka tuig. Dili gani siya makaatiman sa iyang kaugalingon. Sa
matag adlaw sulod niining mga tuiga, siya gipakaon ug giilisan sa iyang
mga ginikanan. Ug ang iyang kahimtang wala makakunhod sa kalipay sa ilang
pinuy-anan.
Usa ka adlaw niana gipangutana
sa iyang igsoon nga si Christopher ang ilang amahan kon giunsa nila pag-agwanta
ang maong kalisod. Ang ilang amahan mipasabot nga wala nila kabalak-i
ang mahitabo sa sunod adlaw. Sa matag adlaw nangutana sila, “Maatiman ko
ba si Oliver karon?” “Oo, mabuhat ko kini karon,” mao ang kanunay nga tubag.
Gitudloan kita ni Jesus sa
pag-atubang sa masum-ol tang buluhaton sa matag adlaw: “Ayaw kamo kabalaka
sa mosunod nga adlaw; may kaugalingong suliran ang sunod adlaw, busa ayaw
na pun-i ang suliran sa matag adlaw” (6:34). Uban sa pagtuo ug sa pag-ampo,
masugakod nato ang kasum-ol sa kinabuhi pinaagi sa pag-atubang sa atong
karon ug sa pagtugyan sa dili matagna natong ugma sa mga kamot sa Dios
kinsa misaad nga “magdugang . . . ang imong kusog nunot sa imong kagulangon”
(Deut. 33:25). - VCG
Dili ko makita ang dangatan ko;
Tudloi ako paglakang uban sa pagtuo
Ug pagtugyan sa tanan diha Kanimo.
- Gustafson
IHATAG SA DIOS ANG TANAN NATONG
GIKINAHANGLAN -
SA PANAHON NGA KINAHANGLAN TA KINI.
Back to
Calender View for September
SEPTEMBRE
12 ANG KAHAKOG
BASAHA: 2 Hari 5:1, 9-27
Kon manlimbong ka sa imong pagpamatigayon
maangin sa kasamok ang imong banay. -Panultihon 15:27
Ang mga tigpahibalo
labot sa pipila ka produkto kanunay gayod mohaylo sa kahangol sa mamalitay
pinaagi sa pagsulti kanila nga gikinahanglan nila kining mga produktoha.
Kon salapi ang labing bililhon
kanimo --
Dihay tigduma sa pabrika
sa mga radyo nga miingon, “Dihang namaligya kamig gagmayng radyo pila ka
tuig kanhi, wala kami mahalini kay wala may nagkinahanglan niini. Busa
gipasabot gayod namo sa mga mamalitay nga gikinahanglan nila kining butanga.
Ug sukad niadto midako ang among halin.”
Ang pagpangandoy sa dugang
pang salapi, kabtangan, ug gahom dugay nang nabatasan sa katawhan. Liboan
ka tuig kanhi, ang sulugoon ni Eliseo nga si Gihasi nakakitag higayon sa
pagpanapi gikan kang Naaman nga usa ka dato. Ikapalit niya kini nga
salapi ug mga bisti, tanaman sa mga olibo ug kaparasan, mga karnero
ug mga baka, ug mga sulugoon (2 Hari 5:26). Mitakboy kaniya ang kahakog.
Ang kahakog mobahid gilayon
ug mansa sa atong katarong. May naila akong mga tag-iyag negosyo nga naningkamot
pagtrabaho ug dako ang ilang maginansya apan nagdumili sila sa pag- usbaw
sa mga sweldo sa ilang mga empleyado. May Cristohanon usab ako nga nailhan
kinsa nagsweldo ug liboan ka dolyar matag tuig, apan salawayon kaayo ang
iyang gibuhat. Ang kahakog mahimong motakboy sa mga tawong matarong.
Kitang tanan mahaylo
sa kahakog. Busa angay kitang mag-ampo, “Ginoo, tudloi ako sa pagpahimuot
Kanimo, inay nga magpadato sa akong kaugalingon diha sa kahakog.”
- DJD
Ang dugay mo nang gipangandoy --
Ulipunon niini ang imong kalag,
Ug sakiton niini ang imong kinabuhi.
- DJD
ANG MGA HAKOG, INAY NGA MAKAGINANSYA,
KANUNAY HINOON NGA MAALKANSI.
Back to
Calender View for September
SEPTEMBRE
13 NADAOG KA BA SA TELIBISYON?
BASAHA: Efeso 4:17-5:7
Awhagon ko kamo sa dili pagkinabuhi
sama sa mga pagano kansang mga hunahuna walay hinungdan. -Efeso
4:17
Gibati mo na ba
sukad nga daw dili na matarong ang dagan sa katilingban ta? Ingon niana
ang gibati ko usahay kon magbasa ako labot sa mga pasundayag sa telibisyon.
Moingon akong “magbasa” kay dili man ako maikag pagtan-aw sa daghang mga
gipasundayag dinhi.
Pananglitan, may mga
kokabildo sa telibisyon diin dapiton sa mga tigsibya sa ilang programa
ang pipila ka mga tin-edyer nga aghaton nila paghisgot bahin sa ilang pakighilawas.
Ug may mga programa nga giatangan sa daghang manan-away nga kanhi dili
gayod mopabati sa mga pamalikas, apan karon kini napuno nag mga malaw-ay
nga pinulongan ug mga pasambingay labot sa pakighilawas ug imoralidad.
Gipanid-an sa grupo nga
gitawag ug Sentro sa Tigsuhid sa Media ang mga “pasundayag alang
sa pamilya” ug kini mao ang ilang pahayag: “Makahasol ang mga
pasundayag niini nga programa nga nagpakita sa pagkunhod sa pagtamod sa
awtoridad sa mga ginikanan ug sa hustong pamatasan nga napanunod ta sa
atong mga katigulangan. Ug kini nga kausaban matataw diha sa ilang pinulongan
ug sa paghatag nilag gibug-aton sa pakighilawas.”
Mahimong wala kitay mahimo
niini nga mga programa kon ang pagplano niini ang hisgotan, apan mahimo
natong susihon ang programa ang gitan-aw ta aron atong masayran kon
wala na ba usab kita magpakabana sa atong nakita ug nadungog. Tugtan ta
ang Pulong sa Dios, inay nga ang sinultihan sa kalibotan, sa paggiya kanato.
-JDB
Samtang nagkipatkipat ang mensahe
sa kahayag,
Nadan-agan ka ba o nasalaag sa
dalan?
May takna ka ba alang sa
Kahayag sa imong kalag?
O gihurot na ba sa telisyon ang
imong panahon? - JDB
ANG BIBLIA MAOY LABING MAAYO NGA
SUMBANAN
BATOK SA SINULTIHAN SA KALIBOTAN.
Back to
Calender View for September
SEPTEMBRE
14 MASUPILON NGA BALATIAN
BASAHA: 2 Timoteo 4:1-5
Moabot ang panahon nga ang tawo
dili na mamati sa matuod nga pagtulon-an . . . kondili da mga tinumotumo
nga mga sugilanon.
-2 Timoteo 4:3-4
Ang apostol Pablo
mipasidaan kang Timoteo nga makahibalag siyag mga tawo nga dili mamati
sa matuod nga pagtulon-an, hinunoa buot lamang silang magtuman sa ilang
gusto (2 Tim. 4:3).
Sulti, Agalon, ug andama ako,
Pananglitan, kon supak
sila sa giingon ni Cristo nga “Walay makaadto sa Amahan kon dili moagi
kanako” (Juan 14:6), moadto sila sa mga pastor nga moingon nga daghan ang
dalan paingon sa Dios.
May mga tawo usab nga
misalikway sa pagtulon-an sa Biblia labot niadtong “makihilawason ug manapaw”
kinsa hukman gayod sa Dios (Heb. 13:4). Busa moadto sila sa mga magtutudlo
nga mosulti nga dili na ikadapat karong mga panahona ang pagpasidungog
sa kaminyoon nga gitudlo sa Biblia.
Nakasaway ako sa gibuhat
niining mga tawhana, apan nabalaka ako nga sad-an usab ako niini. Nahimuot
akong mamati sa mga pahayag bahin sa kalig-on sa sumbanan sa Biblia ug
sa matarong nga mga pagtulon-an. Apan dili ko buot atubangon ang giingon
sa Biblia bahin sa mapagarbohong kinaiya nga mipahitarong sa kaugalingon
ug wala magpakabana sa uban.
Lagmit nga kitang tanan
gitakboyan niini nga sakit. Kinahanglan hangyoon ta ang Dios sa pagsusi
sa atong kasingkasing ug sa pagpasaylo kanato. Mausab Niya ang atong kinaiya,
ug kita mahikat-on pagpamati sa Iyang Pulong ug pagtuman niini. Mao lamang
kana ang pangontra batok sa pagtuman sa atong kaugalingong kabubut-on.
- HVL
Aron inigkabati sa tingog Mo
Uban sa kalipay motuman ako
Sa kanunay sa tanang isugo Mo.
- Havergal
ANG PAGSUNOD SA KAMATUORAN MAOY
TAMBAL SA MASUPILON NGA BALATIAN.
Back to
Calender View for September
SEPTEMBRE 15 LAOMI
ANG GAHOM SA DIOS
BASAHA: 2 Cronicas 16:1-10
Ang Ginoo kanunay nagtan-aw sa tibuok
kalibotan aron pagpaila sa iyang gahom niadtong nagsalig kaniya sa
hingpit. -2 Cronicas 16:9
Bisan ug nagtinguha
ang Dios pagpakita sa Iyang gahom nganhi kanato, wala nato Siya kanunay
hatagi sa higayon sa pagbuhat niini.
Sa Dios misalig kita, ang uban
sa hari nila,
Nahisama kita sa akawntant
nga gisugo sa iyang labaw sa pagpalsipikar sa libro sa ilang kompanya.
Gibuhat niya kini kay nahadlok siya nga kawad-ag trabaho -bisan pag nasayod
siya isip magtutuo ni Cristo nga siya namakak ug nakalapas sa balaod. Wala
niya hatagi ang Dios ug higayon sa pagpakita sa Iyang gahom sa wala pa
siya modisisyon.. Labaw pa hinoon kasakit ang iyang gidangatan kay nabilanggo
man siya.
Nabalaka ako nga kita usab
nagbuhat sa ingon. Nahisama kita kang Haring Asa nga nagpakabuang pagpakigsabot
kang Ben-Hadad inay nga mosalig sa Dios. Angay mabalaka si Asa kay niadtong
tungora nakiggubat man ang Juda sa Israel. Apan ang propeta nga si
Hanani misulti kang Asa, “Kay ang imong gisaligan mao man ang hari sa Siria
inay ang Ginoo nga imong Dios, ang kasundalohan sa hari sa Israel makalikay
hinuon kanimo,” (2 Cron. 16:7). Ug kanunay nga nakiggubat si Asa sa dihang
naghari siya (1 Har. 15:16).
Ang kanunay nga nagpakita
sa Iyang gahom niadtong nagmatinud-anon Kaniya. Sa matag panahon nga mosalig
kita sa atong labaw nga panuntohon, o sa mga hiwing mga laraw o sa mga
bakak, mosangpot gayod kita sa kadaot. Apan kon magpabilin kitang matinuoron
sa matuod nga Dios bisan panahon sa kapit-os, gihatagan ta kita sa higayon
pagpakita sa Iyang gahom nganhi kanato. - DCE
Luwason kita sa Dios gikan sa kakuyaw;
Sama sa tigbaw nga mapukan, ang
tawo dili kasaligan,
Ang Dios lamang ang alang kanato
managang. - Smith
ANG ATONG MGA KALISDANAN MAO ANG
ATONG
KAHIGAYONAN SA PAG-ILA SA GAHOM
SA DIOS.
Back to
Calender View for September
SEPTEMBRE
16 SAAD NGA GITUMAN
BASAHA: Salmo 15
Dalaygon ang Ginoo . . . Wala pay
saad niya kang Moises nga wala niya tumana.-1 Mga Hari 8:56
Namatay ang suod
kong higala human kini makigbisog sa Alzheimer’s disease sulod sa
6 ka tuig. Pila ka adlaw human sa iyang kamatayon, mitambong kami sa akong
asawa sa usa ka kasal. Samtang nagbayloay sa ilang mga saad ang gikasal,
gipamalandongan ko ang mga butang nga may kalabotan sa pagsaad. Matahom
ang pagsaksi sa duha ka batan-on nga uban sa kaikag misaad sa ilang kinabuhi
ngadto sa usag-usa. Apan makapahinuklog ang paghunahuna sa kamatinud-anon
sa among higala nga bag-o pa lamang namatay. Siya ug ang iyang bana nagmatinud-anon
sa ilang saad sa kaminyoon sulod sa mokaping 50 ka tuig, bisan pag ang
ulahi nilang mga adlaw gidag-oman sa pagkawala sa iyang panumdoman ug sa
iyang kaluyahon.
PAMALANDONGI KINI
Si Lewis Smedes misulat, “May
mga tawo pa gihapon nga nagsaad ug mituman sa ilang gisaad. Sa pagbuhat
nila sa ingon makatabang sila niadtong nagpalibot kanila. Ang pagtuman
sa saad maoy lig-on nga pagpadayag sa grasya niining panahon diin ang tawo
maglisod na sa pagsalig nga tumanon sa usag-usa ang ilang gisaad.”
Ang Salmo 15 mipadayag
sa kinaiya sa tawo nga matinud-anon sa Dios ug mipasidungog Kaniya; nakigsandurot
siya sa Ginoo nga nagtuman sa Iyang saad (1 Har. 8:56). Tumanon niining
tawhana ang iyang saad bisag lisod alang kaniya ang pagbuhat niini (Sal.
15:4).
Ang atong makahuloganong
mga saad gituman usa sa matag adlaw. “Isaad ko.” “Buhaton ko.” “Salig lamang
kanako.” Dakog kahimoan ang matag saad nga gituman. - DCM
Ikaw ba ang tawo kansang pulong
kanunay kasaligan?
Unsa ang gipanaad mo sa imong pamilya,
sa imong kapikas,
sa higala, sa imong iglesia,
sa Dios?
KON MOSAAD KA, TUMANA KINI.
Back to
Calender View for September
SEPTEMBRE
17 DAD-A SA PAG-AMPO
BASAHA: Filipos 4:1-7
Pangayoa sa Dios ang inyong gikinahanglan
uban ang pagpasalamat sa tanan ninyong pag-ampo. -Filipos 4:6
Ang pastor ug manunulat
nga si A. B. Simpson milakbit sa sugilanon labot sa mag-uuma nga nagdaro
libot sa usa ka dakong bato diha sa iyang uma sulod sa pila ka tuig. Duha
ka daro ug usa ka makinang pangkalot ang naguba dihang nakaigo kini sa
bato. Nagbagulbol siya sa kadaot nga nabuhat niining batoha sa matag higayon
nga iya kining maagian.
Usa ka adlaw niana mihukom
siya sa pagkalot niini. Gitukhan niya sa bara ang kilid niini ug nakugang
siya dihang iyang nakita nga wala ra diay mag-usa ka pulgada ang gibag-on
niini. Nakalot niya kini sa wala madugay ug gikarga sa iyang karomata aron
ilabay. Nahikatawa siya sa paghunahuna sa wala kinahanglana nga kahasol
nga gihatag niadtong “dakong bato” kaniya.
Dili ang tanang problema masulbad
sa ingon kasayon nga paagi. Apan ang pag-ampo dako kaayog mahimo sa pagsulbad
sa gagmay ug dagkong problema. Si Pablo nagtudlo kanato sa pag-ampo
sa bisag unsang sitwasyon (Fil. 4:6).
May panahon nga hatagan
gilayon sa Dios ug kasulbaran ang problema nga gidangop ta Kaniya --sama
kadali sa pagtilap sa adlaw sa hamog sa kabuntagon. Usahay usab Iyang ipakita
kanato nga dili diay ingon kadako ang atong problema. Apan may mga babag
nga dili matarog, ug kinahanglan mahikat-on kita sa pagpuyo uban niini.
Niining higayona ang pag-ampo mahimong agianan sa kaalam, kalig-on ug pailob
sa Dios.
Ang pagdala sa atong
mga problema diha sa pag-ampo maoy mopalingkawas kanato gikan sa mga kabalaka.
- DJD
Ang kalinaw sagad kanato masakmit,
Gipas-an ang wala kinahanglanang
kasakit,
Tungod kay sa Dios wala ta
man dad-a,
Ang tanan sa pag-ampo! - Scriven
ANG MASUBSOB NGA PAG-AMPO MOWAGTANG
SA MAKAHASOL NGA KABALAKA.
Back to
Calender View for September
SEPTEMBRE
18 PASIDAN-I ANG UBAN
BASAHA: Genesis 19:12-25
Biya kamo dayon niining dapita kay
laglagon kini sa Ginoo.
-Genesis 19:14
Kon makita sa usa
ka tawo ang balay nga nagdilaab ug buhaton niya ang tanan aron pagluwas
sa mga nagpuyo dinhi, isipon siya nga usa ka bayani. Ug angay gayod kana
buhaton. Apan nganong yagayagaan man ang usa ka Cristohanon nga mituo sa
gisulti sa Biblia labot sa impiyerno ug nagtinguha sa pagpasidaan sa katawhan
bahin niini?
Mabasa ta ang susama
nga sitwasyon diha sa Genesis 19, nga naghisgot bahin sa Sodoma ug Gomora.
Gipasidan-an sa Dios ang pag-umangkon ni Abraham nga si Lot nga laglagon
ang Sodoma ug Gomora. Giagda niya ang iyang mga umagad sa pagbiya sa siyudad,
apan wala nila siya pamatia kay gipakaingon nilag nagtiaw lamang siya (v.14).
Apan miabot gayod ang hukom sumala sa gisulti ni Lot.
Sa kapulihay moabot na
usab ang panahon nga silotan sa Dios ang mga daotan niining kalibotana.
Isip mga Cristohanon, maluwas kita gikan sa Iyang silot kay gipasaylo na
man ang mga sala ta. Ug kay kita naluwas man pinaagi sa pagsaksi
sa uban, angay usab natong pasidan-an ang uban mahitungod niini. Kinahanglan
masayran sa mga dili tumutuo ang bugtong paagi sa paglikay sa maong silot.
Tingalig dili nila tuohan ang atong mensahe ug ila kitang yagayagaan, apan
dili kana mopausab sa kamatuoran.
Magpadayon kita pagdala
sa katawhan ngadto sa kaluwasan nga mahikaplagan diha kang Cristo lamang.
Gikinahanglan niining kalibotana ang daghang “tigpasidaan”!
- RWD
Luwasa ang nangasalaag, buhata kini--
Lig-onon ka sa Ginoo pagtuman mo
niini;
Uban sa pailob dad-a sila sa dalang
hagip-ot,
Sultihi sila nga sa Manluluwas
gipakamatyan sila. - Crosby
ANG EBANGHELYO NAGDALA SA MAAYONG
BALITA
UG SA USA KA PASIDAAN.
Back to
Calender View for September
SEPTEMBRE
19 PAGLAOM SA DIOS
BASAHA: Salmo 41
Tabangan siya sa Ginoo kon masakit
siya ug ayohon ang iyang balatian. -Salmo 41:3
Samtang nakigsulti
ako sa akong higala nga bag-o pang nasayod nga misugmat na usab ang iyang
kanser, napanid-an ko nga wala kini makapasubo kaniya. Sa dihang gipangutana
ko siya bahin niini, siya mitubag nga ang Ginoo kanunay mohatag sa Iyang
katawhan sa igong kalig-on aron masarangan nila ang matag pagsulay. Gitandi
sa akong higala ang gibuhat sa Ginoo sa iyang kinabuhi sa
tag-iya sa awto nga naniguro nga may hustong hangin ang mga ligid
aron madala niini ang gibug-aton sa iyang karga samtang kini moagi sa gansangon
nga kalsada. Naglaom siya nga ihatag sa Ginoo ang iyang gikinahanglan aron
iyang masarangan ang matag pagsulay hangtod nga siya papaulion na Niya.
Ihatag sa Dios ang kalig-on
Kining talagsaong
kasigurohan natagamtam sa mga magtutuo nga nagkinabuhi ubos sa kabubut-on
sa Ginoo. Sa Salmo 41, si David miingon nga ang tawo nga “may kahingawa
sa mga kabos” tabangan sa Ginoo kon siya masakit (vv.1-3). Sa bersi-kulo
12, si David mihisgot nga tungod sa iyang katarong milaom siya nga panalanginan
siya sa Dios hangtod sa kahangtoran. Buot ba niyang ipasabot nga gikahimut-an
siya sa Dios tungod sa iyang katarong ug kaluoy? Dili. Si David miisip
sa iyang kaugalingon nga usa ka makasasala nga nagkinahanglan sa grasya
ug pasaylo sa Dios (v.4). Apan ang pagbati niya sa presensya sa Dios karon
ug ang iyang kasiguroan sa umalabot nalingkit diha sa iyang pagkamasinugtanon
sa Ginoo.
Dili makapahimuot sa
Dios ang diosnong kinaiya, apan pinaagi niini masinati ta ang langit
dinhi karon. - HVL
Kon buhaton ta ang matuod ug matarong
Masarangan ang umalabot nga pagsulay
Kay Siya ang magtutoltol sa dalan.
- DJD
MAKASIGURO KA SA UMALABOT KON
NAKIG-UBAN KA SA DIOS KARON.
Back to
Calender View for September
SEPTEMBRE
20 PAGBANTAY!
BASAHA: Ester 3:1-7, 7:1-10
Dili gayod manlimbong ang maayong
tawo. Ang pakalimbongan mao ray molaglag niadtong dili
kasaligan. -Panultihon 11:3
Gamhanan kaayo si
Aman sa gingharian ni Asuero, apan kulang pa kini nga gahom alang kaniya.
Sa dihang wala siya yukboi ni Mardoqueo, nasuko siya pag-ayo. Dili matagbaw
si Aman diha sa kamatayon ni Mardoqueo lamang. Buot niyang pamatyon ang
tanang Judio. Apan ang iyang kauhaw sa pagpanimalos mao ra usay mipatay
kaniya (Est. 7:10).
Ginoo, kon sa kamaakohon ako
gibutaan,
Mao man usab kita karon.
Ang kaugalingon natong garbo, kahakog, kamaakohon, kaibog, o kauhaw sa
panimalos mao ra usay modala kanato sa kadaotan.
Sumala pa kang Daniel
Schaeffer sa iyang libro nga giulohag
Pagsayaw Kauban Sa Usa Ka Anino
(Dancing with a Shadow), ang mga Eskimo nakakitag paagi sa pagpatay
sa mga lobo. Giugbok nila ang mga kutsilyo sa niebe ug gilubong nila ang
mga polohan niini. Unya butangan nila ang tumoy ug lab-as nga karne ug
mogahi kini sa yelo. Masimhotan sa mga lobo ang dugo sa karne gikan
sa layo ug duolon dayon nila kini ug kan-on. Paspasan nila pagtilap ang
gigahing karne hangtod masamad ang ilang dila sa hait nga kutsilyo. Supsupon
nila ang kaugalingon nilang dugo hangtod nga mamatay sila.
Kon mapakyas gani kita
pag-ila sa kadaot sa sala ug kon tugtan ta ang atong kaugalingon
sa pagkalinga niini, mamiligro gayod ang kinabuhi ta --sama kang Aman.
Aron kalikayan nato ang iyang gidangatan, ipasusi ta sa Dios ang atong
kasingkasing ug kinabuhi sa matag adlaw, ug pangayoon ta ang Iyang
pasaylo sa mga sala nga Iyang gipakita kanato. -DCE
Dili ko makita ang kakuyaw sa unahan;
Maluwas unta ako gikan sa garbo
ug kahakog,
Ug hinaot nga ang kasuko dili ko
mailhan. - Hess
ANG PAGPATUYANG SA KAUGALINGON MOSANGPOT
SA PAGKAPUKAN SA KAUGALINGON.
Back to
Calender View for September
SEPTEMBRE
21 MOTAN-AW KA BA LAMANG?
BASAHA: 1 Corinto 12:1-11
Ang matag usa gihatagan ug pipila
ka ilhanan sa presensya sa Espiritu alang sa kaayohan sa tanan. -1
Corinto 12:7
Dihay inilang tigbansay
sa mga magdudula sa putbol nga gipangutana, “Unsa kadako ang gikatabang
sa putbol sa nasudnong paugnat sa kusog?”
Gitawag sa Dios pagbuhat karon
“Wala,” kalit nga tubag
sa tigbansay.
“Nganong wala man?” pangutana
sa nakurat nga tigtaho.
“Alang kanako,” pasabot
sa tigbansay, “may 22 ka magdudula sa natad dulaanan nga nagkinahanglag
pahulay ug 40,000 ka manan-away nga nagkinahanglag paugnat sa kusog.”
Ang susamang sitwasyon
ang makita sa mga kasimbahanan karon. Makapahinuklog kaayo kon itandi mo
ang gidaghanon sa mga membro nga moanha lamang sa iglesia aron sa pagsimba
niadtong mga membro nga nanginlabot sa kalihokan sa iglesia. Dili na ikapaningala
nga pipila lamang ka Cristohanong magbubuhat ang nagkapuliki sa natad sa
pag-alagad samtang kadaghanan sa mga membro nahisama sa mga manan-away
na lamang nga nagpadaplin ug nagkaonkaon.”
Ang kahingpitan sa buluhaton
sa Dios dili ikatandi sa usa ka dula sa putbol. Dili lamang ang mga
“propesyonal” ang gitahasan niini nga buluhaton. Sa dulla sa kinabuhi,
ang tanang magtutuo gipahilona sa ilang nahimutangan ug gihatagan ug timailhan
sa presensya sa Espiritu nga kinahanglan nilang gamiton alang sa kaayohan
sa tanan (1 Cor. 12:7).
Higala, kon nanan-aw
ka lang sa dula, kanaog ngadto sa natad dulaanan kay didto ikaw gikinahanglan!
- MRD II
Ang tanang anak sa Kahayag;
Bisag unsay mabuhat sa kamot mo,
Buhata kini kutob sa maabot mo.
- Hess
ANG MGA CRISTOHANON ANGAY MANGULO
INAY NGA MAGPADAPLIN LAMANG.
Back to
Calender View for September
SEPTEMBRE 22
NAKIGSULTI ANG DIOS
BASAHA: 1 Samuel 3:1-14
Kon tawgon ka pag-usab, tubaga siya,
“Sulti, Ginoo, kay mamati ang imong sulugoon.” -1 Samuel 3:9
Ang 2 ka tuig nga
si Joshua nagtan-aw samtang nagluto ug cookies ang iyang inahan. “Nay,
mahimo bang mokaon ug usa niana?” pangutana ni Joshua. “Unya na human sa
panihapon,” tubag sa iyang inahan. Naghilak siya nga midagan sa iyang lawak,
unya mibalik nga nag-ingon, “Bag-o lang akong giingnan ni Jesus nga mahimo
na akong mokaon ug cookie karon.” “Wala ako ingni niana ni Jesus!” sumbalik
sa iyang inahan. “Tingalig wala ka mamati!” tubag ni Joshua.
PAMATI UG MAAYO
Mahimong sayop
ang katuyoan ni Joshua, apan husto siya sa duha ka butang: buot ang Dios
makigsulti kanato, ug kinahanglan kitang mamati Kaniya.
Sa 1 Samuel 3,
lain pang batang lalaki ang nakakat-on sa maong pagtulon-an. Sa dihang
gituman ni Samuel ang gisugo ni Eli ug nag-ampo siya sa pag-ingon, “Sulti,
Ginoo, kay mamati ang imong sulugoon,” gipakita niya nga andam siyang mamati
sa mahinungdanong mensahe sa Dios (v.9). Sama kang Samuel, kita usab
nangandoy nga makigsulti kanato ang Dios apan sagad kitang mapakyas sa
pagpakadungog sa Iyang tingog.
Nakigsulti ang Dios kang
Samuel ug nadunggan Siya ni Samuel. Karon nakigsulti Siya kanato pinaagi
sa Iyang Espiritu ginamit ang Kasulatan, ang ubang tawo, ug ang atong mga
kahimtang. Apan tungod sa pagpasagad ug pagkapuliki, ang uban kanato “nabungol”
na. Gikinahanglan ta ang espirituhanon nga panabang aron kita “makadungog.”
Usa niini mao ang pag-ampo ni Samuel, “Sulti, Ginoo, kay mamati ako
kanimo” (v.10). Kining mapaubsanon nga kinaiya makatabang ug dako alang
niadtong naglisod pagpamati sa Ginoo. -JEY
Paggahin ug takna sa pagbasa sa
Pulong sa Dios matag adlaw.
Pamalandongi ang imong nabasa.
Pag-ampo sa kanunay sa tibuok adlaw.
ANG DIOS NAGSULTI PINAAGI
SA BIBLIA --
PAGGAHIN UG PANAHON SA PAGPAMATI.
Back to
Calender View for September
SEPTEMBRE
23 TUBIG SA KINABUHI
BASAHA: Juan 4:5-15
Sumala sa giingon sa Kasulatan,
‘Gikan sa kasingkasing niya nga motuo kanako magdagayday ang mga sapa sa
tubig nga naghatag ug kinabuhi. -Juan 7:38
Madasigong gisugdan
ni Sherwood Eddy ang iyang pagpangalagad niadtong tuig 1896 ingon nga misyonero
sa India. Apan paglabay sa usa ka tuig buot na niyang moundang -- nagmasulub-on
siya ug nawad-ag kadasig.
Giuhaw ako sa kamingawan sa
sala ug kaulaw,
Wala siya makakatulog
usa ka gabii niana, ug sa pagbanagbanag sa bag-ong adlaw nagpakitabang
siya sa Dios. Ug iyang nahinumdoman ang gisaad ni Jesus sa babaye didto
sa atabay ni Jacob, “Ang tubig nga ihatag ko kaniya mahimo diha kaniya
nga usa ka tuboran nga mohatag ug buhing tubig ug kinabuhing walay kataposan”
(Jn.4:14).
Si Eddy misulat, “Mihukom
ako sa pag-undang sa pagsalig kanunay sa akong kusog ug misugod pagsalig
sa gahom sa Dios.” Sukad niadto naggahin na siyag panahon sa pag-inom
pinaagi sa pag-ampo sa tubig nga naggikan sa atabay nga dili gayod mamad-an
--ang dili-mahubsan nga tuboran sa grasya sa Dios nga mohatag ug bag-ong
kalagsik sa kalag. Si Eddy miingon, “Sukad niadtong adlawa, wala na ako
mobatig kasubo ug kahigawad. Ang Dios nga walay kinutoban mao ang akong
panalipod,ug gisapnay Niya ako sa Iyang gamhanang bukton.”
Bisag unsa pa kita kalagsik
ug kamaayong laki, mohubas gihapon ang kaugalingon tang tuboran. Apan kon
si Cristo, nga tuboran sa tubig nga naghatag sa kinabuhi, magpuyo
gani sa sulod nato, dili na kita magpunayg salig sa atong tawhanong kahuyang.
Si Jesus ang mahimo natong tuboran sa espirituhanong kalagsik nga dili
gayod mopakyas. Ug ato unyang maamgohan nga kon kita mamad-an na, Siya
ang atabay kansang tubig kanunay magdagayday. - VCG
Ug walay nakatagbaw kanako didto;
Maong miduol ako sa balaang krus
ni Cristo,
Ug ang sapa sa tubig sa kinabuhi
nakaplagan ko. - Peterson
KON MAWALA KANIMO ANG TANAN, IMONG
MASAYRAN
NGA ANG DIOS LAMANG ANG IMONG GIKINAHANGLAN.
Back to
Calender View for September
SEPTEMBRE
24 NAG-AMPO SI JESUS
BASAHA: Lucas 5:12-16
Apan miadto si Jesus sa mga dapit
nga awaaw ug didto nag-ampo siya. -Lucas 5:16
Mahinungdanon kaayo
ang pagbayloay ug hunahuna sa bisag unsang relasyon: sa ginikanan ug anak,
sa bana ug asawa, sa empleyado ug sa tag-iya, sa tigbansay ug sa mga atleta.
Ug ang labing mahinungdanon -sa Dios ug niadtong nagmahal Kaniya.
Sa pagpahiamgid ta kang Cristo
Sa dinhi pa Siya sa kalibotan,
gipakita ni Jesus ang kamahinungdanon sa pagsultihanay. Ang Ebanghelyo
nagsulti nga may modul-ag 20 ka higayon diin si Jesus nakigsulti sa Iyang
langitnong Amahan pinaagi sa pag-ampo. Nag-ampo Siya sa lainlaing sitwasyon:
sa pagbautismo Kaniya (Luc. 3:21), sa mga daklit nga pahulay sa Iyang
pagministro (Luc. 6:12), sa wala pa Niya banhawa si Lazaro (Juan 11:41).
Ug lainlain ang Iyang katuyoan sa pag-ampo: ang pagpangayog giya (Luc.
6: 12-13), ang pagpahayag sa Iyang tinguha sa pagtuman sa kabubut-on sa
Iyang Amahan (Mat. 26: 39), ang pagpasalamat alang sa pagkaon (Juan 6:11).
Si Jesus migamit sa pag-ampo
ingon nga hinagiban. Siya nga Dios mismo nga nagpakatawo ingon nga Anak
-Siya nga naghupot sa tanang gahom sa kalibotan. Bisan pa niana, Siya midangop
sa Dios nga Amahan diha sa pag-ampo. Mahimong lisod kanang sabton, apan
sayon alang kanato ang pagkutlo sa pagtulon-an niini: kon si Jesus kinahanglan
makigsulti sa Dios aron mahingpit ang Iyang buluhaton, kita pa kaha!
Hunahunaa ang imong alatubangon
karon. Kon nabatasan mo na ang pagpangutana, “Unsay buhaton ni Jesus sa
sitwasyon nga ingon niini?” makasiguro ka nga Siya mag-ampo gayod
una sa tanan. Buhaton ta usab kana. - JDB
Diha sa gibuhat ug gipamulong ta,
Sundon ta ang Iyang sumbanan sa
kinabuhi
Ug iampo ta ang matag panginahanlan.
- JDB
PAG-AMPO UNA SA TANAN!
Back to
Calender View for September
SEPTEMBRE
25 PAGSALIG SA TANANG PANAHON
BASAHA: Josue 2:1-14
Ang pagtuo maoy nakaluwas sa daotang
babaye nga si Rahab gikan sa kamatayon nga nahiagoman niadtong misuki sa
Dios, tungod kay gidawat man niya nga malipayon ang mga espiya.
-Hebreo 11:31
Ulosahon ang pagtuo
ni Rahab. Daw dili katuohan nga malatas sa mga espiya nga walay
hinagiban ang mga paril sa Jerico. Apan nahinumdoman ni Rahab ang gihimo
sa Dios kanhi alang sa mga Israelita. Busa misalig siya sa Dios sa
Israel, gipanalipdan niya ang mga espiya ug gitaya niya ang iyang kaugmaon
sa paglaom nga buhaton sa Dios ang daw imposible. Ang pagsalig niya sa
Dios naglakip sa tulo ka panahon -ang miagi, ang karon, ug ang umalabot.
Sa nangagi kita gitabangan sa
Ginoo,
Nakapangalagad
ako sa mga himalatyong magtutuo nga nag-antos sa kasakit apan sila miatubang
sa kamatayon uban sa kalinaw ug paglaom. May pipila nga moisip kanila
nga mga matuotuohon, apan kining mga tawhana dili makasabot niini nga mga
Cristohanon kay wala nila masinati ang tulo ka panahon sa pagtuo.
Sa nangaging panahon,
gipamatud-an kanato sa Dios ang Iyang gahom ug gugma, labi na sa dihang
Iyang gipadala ang Iyang Anak alang sa atong kalu-wasan (Rom. 5:8) ug sa
pagbanhaw Kaniya gikan sa lubnganan (Rom. 1:4). Sa pagkakaron,
Siya nakigsulti kanato pinaagi sa Iyang Anak (Heb. 1:1-4),namati sa atong
mga pag-ampo (Mat. 7:7-11),ug mihatag kanatog kaluoy panahon sa kagul-anan
(2 Cor. 1:3-4). Ug sa umalabot, misaad Siya nga kita magpuyo uban
Kaniya sa kanunay (1 Tes. 4:17).
Hinumdomi,
may tulo ka panahon ang pagsalig. Pamalandongi ang kamatinud-anon sa Dios
sa nangaging panahon ug karon. Makita mo nga takos Siya nga saligan sa
atong umalabot. Pagkatalagsaon nga Dios!
-HVL
Giagak ug gidumala uban sa Iyang gugma;
Busa saligan ta ang Iyang gisaad:
Igong grasya alang sa matag adlaw!
NABALAKA KA BA SA IMONG UGMA? HINUMDOMI:
ANG DIOS MAG-UBAN KANIMO SA TANANG
PANAHON.
Back to
Calender View for September
SEPTEMBRE
26 PAGTULON-AN SA TABANOG
BASAHA: 2 Corinto 5:12-21
Ang mga buhi dili na magkinabuhi
alang sa ilang kaugalingon kondili kaniya nga namatay ug gibanhaw tungod
kanila. -2 Corinto 5:15
Dihay usa ka tabanog
kanhi nga buot motugbaw sa kapanganoran. Dako ang iyang kalipay kon siya
madala sa huyohoy sa hangin ngadto sa itaas palayo sa kasagbotan. Buot
niyang mabati ang hinaguros sa hangin ug makita ang mga talan-awon sa halayo.
Ginoo, tudloi ako pagmanggad sa
kagawasan
Apan sa wala madugay,
buot na sa tabanog nga molupad gawas sa pisi nga naghikot kaniya. Wala
siyay laing gihunahuna kondili ang paglupad sa mas habog nga dapit
ug pagsud-ong sa kagagmay sa mga kabalayan sa ubos samtang siya nakiglakag
sa mga panganod. Busa gibitad niya ang iyang kaugalingon sa pisi aron siya
makabuhi.
Unya usa ka adlaw niana,
nabugto ang pisi. Dako ang kahinam sa tabanog kay karon makasaka na siya
sa panganod. Apan daklit lamang ang maong kalipay. Sa wala madugay nagtuyoktuyok
kining mihagsa sa yuta.
Kita usab nahisama sa
maong tabanog usahay. Buot natong mosuroy sa mga dapit ug mobuhat ug mga
butang nga wala masakop sa utlanan sa katarong. Nakigbisog kita batok sa
gahom sa Dios ug sa kamatuoran nga kita kinahanglan magkinabuhi alang Kaniya
(2 Cor. 5:15). Gipatuo ta ang atong kaugalingon nga magmalipayon kita kon
kita makabuhi. Apan sama sa maong tabanog, kita mohagsa ug mapukan.
Si Jesus namatay ug nabanhaw
aron paghatag kanato sa matuod nga kagawasan --ang kagawasan sa paglupad
ubos sa gimbut-an sa Iyang balaod ug sa Iyang gugma. - DCE
Sa kinabuhi nga nabigkis sa Imong
gugma,
Kinabuhi nga nag-alagad ug sa buot
mo nagtuman
Kinabuhi nga sa kamot Mo gihuptan.
- K. De Haan
MAKALUPAD LAMANG KITA SA ITAAS KON
NAGBAROG KITA SA PULONG SA DIOS.
Back to
Calender View for September
SEPTEMBRE
27 TUTOKI ANG DIOS
BASAHA: 1 Samuel 2:12-17
Matag tuig magadtoan si Elcana sa
Silo aron pagsimba ug paghalad ug mananap nga sunugon ngadto sa Ginoo
nga Labing Gamhanan.
-1 Samuel 1:3
Ang kapakyasan sa
usa ka tawo dili gayod angay himoong pasangil sa uban.
Dili ako magduhaduha ni mohunong
--
Pamalandongi ang
kinabuhi ni Elcana. Siya gihulagway diha sa 1 Samuel 1 isip usa ka tawo
nga “matag tuig magadtoan sa Silo aron pagsimba ug paghalad ug mananap
nga sunugon ngadto sa Ginoo nga Labing Gamhanan” (v.3). Makapahingangha
kana nga kasayoran kon isipon ta ang katibuk-an sa sugilanon. Mabasa ta,
“Didto mag-alagad ingon nga mga pari ang duha ka anak ni Eli nga si Opni
ug Pinehas.”
Si Opni ug si Pinehas
mga bugoy, hakog ug mahiphipan, ug wala silay pag-tahod sa Dios (1 Sam.
2:12,22). Wala nila pamatia ang sulti sa ilang amahan (v.25), ug ilang
gipanamastamasan ang mga halad alang sa Ginoo (v.17). Apan ang ilang espirituhanong
kadunot wala buhatang pasangil ni Elcana aron siya moundang pagsimba
sa Ginoo.
Lagmit may mga panahon
nga gibati nato nga may pagkulang ang espirituhanon tang mga pangulo. Kon
mapukan ang mga pangulo, tinuyoan man kini o dili, mawad-an sa kadasig
ug malugda usab dayon ang mga membro. Apan gidugangan lamang nato ang kadaot
nga mahimo niini nga sitwasyon kon kita magmayubiton ug motalikod sa Dios
tungod kanila.
Si Elcana nagpabiling
matinud-anon kay mitutok man siya sa Dios ug dili sa Iyang mga pari. Sa
matag higayon nga adunay kabaklag sa espirituhanong pagpangulo, gitawag
sa Dios ang Iyang mga “Elcana” karong panahona sa pagtutok Kaniya ug sa
pagpahilona sa ilang kasingkasing diha Kaniya. - DCM
Kay pangayoon ko ang grasya sa
Dios;
Magmaikagon ug magmasibot, magmatinud-anon
Pagtuman sa Iyang gipabuhat.
- Bosch
MAHIMONG MOPAKYAS ANG UBAN, APAN
SI JESUS KASALIGAN SA TANANG PANAHON.
Back to
Calender View for September
SEPTEMBRE
28 DAYGA ANG GINOO!
BASAHA: Salmo 150
Dayga ang Ginoo, kamong tanang mga
binuhat! Dayga ang Ginoo!
-Salmo 150:6
Ang mga alawiton
usahay mahimong ugat sa kasamok sa simbahan. May mga Cristohanong nagtuo
nga labing kahimut-an sa Dios ang karaang mga alawiton nga giduyogan sa
organong tinubo. Ang uban nakasiguro nga kahimut-an sa Dios ang mga awit
nga balikbalikon. Ang uban mopakpak samtang magkanta samtang ang uban mangiyugpos.
Dayga ug awiti ang Dios nga
nagmando,
Daghan sa mga Cristohanon
karon dili gayod tingali mahimutang kon magsimba sila uban sa mga Israelita
kanhi. Basig dili nila magustohan ang kakusog ug kabanha sa mga alawiton.
Labi na ang paghugyaw sa sa pagdayeg sa banda! Ang mga tulunggon, gitara,
ug mga tambol magdungan pagtugtog sa ilang alawiton alag sa Dios. Mosayaw
ang mga tawo taliwala sa pagsimba. Daghan kaayo ang mokanta sa koro nga
nagsangyaw sa gahom sa Dios. Makasusubo hunahunaon nga ang kasaba lamang
ang madunggan sa daghang Cristohanon. Ug mosamot pa ang ilang kaulit kay
dili man nila mahimong ipapahawa ang nangulo sa pagsimba ug kay dili man
sila mahimong mobiya ug mobalhin sa ubang simbahan.
May usa ka butang nga
dili ta angay malimtan taliwala sa atong paglantugi labot sa pagsimba:
Ang Dios nagkinahanglan sa atong pagdayeg. Dili kana malantugian. Kay mahimong
bakakon ang Dios kon Siya mopadayag nga aduna pay laing binuhat o butang
sa kalibotan nga takos daygon labaw Kaniya.
Ayaw usiki ang
inyong panahon sa paglantugi bahin sa paagi sa pagsimba. Pagsimba lamang!
“Dayga ang Ginoo kamong tanan nga binuhat. Dayga ang Ginoo!” (Sal. 150:6)
- HWR
Ang Dios sa tanang binuhat,
Ang Dios sa gahom, ang Dios sa
gugma,
Ang Dios sa atong kaluwasan. -
Schutz
DAGHAN ANG PAAGI SA PAGSIMBA SA
DIOS,
APAN USA LAMANG KA DIOS ANG GISIMBA.
Back to
Calender View for September
SEPTEMBRE
29 PAGPAUBOS SA USA KA BATA
BASAHA: Mateo 18:1-14
Ang labing dako sa Gingharian sa
langit mao ang magpaubos sa iyang kaugalingon ug magpakasama niining bataa.
-Mateo 18:4
Mga 1975 kadto dihang
nahigala namo sa bana kong si Bill si Derek, usa ka adik didto sa London.
Pila ka adlaw human niadto, gidapit namo siya sa pagpuyo uban kanamo. Sa
wala madugay gidawat niya si Cristo ug ang Iyang pasaylo.
Hangtod niadtong tungora,
ang tanan mitulisok kang Derek, “Nganong nagbi-nata ka pa man?” Niadtong
adlawa si Jesus uban sa kalomo misulti kaniya, “Gawas kon mausab
kamo ug mahimong sama sa mga bata, dili gayod kamo makasulod sa Gingharian
sa langit” (Mat. 18:3). Si Derek nahimong anak sa Dios! Naglaom kami nga
pinaagi kanamo maila ni Derek ang Dios, apan wala namo damha nga pinaagi
kaniya modugang ang among kahibalo labot sa Dios.
Panangl;itan, usa ka
adlaw niana naghisgot kami nga magtukod ug Cristohanong asilo alang sa
mga adik. Wala kanamoy nahibalo kon asa, kanus-a, unsaon kini pagsugod.
Unya miingon ako, “Nakasiguro ako nga dili kita pasagdan sa Dios.”
Apan si Derek miingon, “Dili pasagdan sa Dios ang Iyang Kaugalingon.” Ang
iyang gisulti mipalanog sa giingon sa Salmo 23:3 “Gimandoan niya ako sa
mga dalan sa pagkamatarong tungod sa Iyang ngalan.”
Kawhaan ka tuig na kanhi
dihang gitugot Niya ang katukoran sa maong asilo “tungod sa Iyang ngalan,”
ug sukad niadto uban sa pagpaubos sa usa ka bata daghan na ang akong natun-an
ug naamgohan pag-usab. Nasinati mo na ba kini? - JEY
Naghingapin ang kaalam nga angay
minahon,
Daghan ang paagi nga kini akong
maangkon;
Ginoo, sama sa usa ka bata mamati
ako,
Aron masayran ko ang gimbut-an
Mo. - K. De Haan
WALAY DAPIT ANG KAALAM SA TAWO
NGA NAHUPONG SA GARBO.
Back to
Calender View for September
SEPTEMBRE
30 PAGDAYEG SA KAUGALINGON
BASAHA: Panultihon 27:1-6
Maoy padayega kanimo ang ubang tawo
bisan pag dumuduong sila; apan ayaw pag-unay pagdayeg sa imong kaugalingon.
-Panultihon 27:2
Dihay tag-iya ug
usa ka gamayng awto nga imported nag nagpunayg pagarbo sa kagamay sa konsumo
sa gasolina sa niini. Nakapalagot kini sa iyang mga higala mao nga nangita
silag paagi aron nga maundang ang iyang pagpanghambog. Nagsabot sila
nga matag adlaw usa kanila ang mosekretog dugang ug pipila ka galon nga
gasolina sa tangke sa iyang awto. Sa wala madugay siya nanugilon na nga
modagan nag 90 ka milya ang iyang awto sa kada galon nga gasolina.
Kon buot mong himayaon ang
imong Dios
Nahimuot ang iyang mga
higala nga naniid kaniya samtang gipanugilon niya kini sa mga tawo nga
nagduhaduha pagtuo kaniya. Labaw pa silang nahimuot sa dihang
miundang na silag dugang ug gasolina sa iyang tangke. Wala intawon siya
masayod kon unsay nahitabo sa iyang awto.
Kini nga hitabo nagpakita
nga ang pagdayeg sa kaugalingon mahimong makadaot sa usa ka tawo ug makapahimo
kaniya nga kataw-anan. Dili makapahimuot paminawon ang tawo nga manugilon
sa iyang kaalam ug abilidad.
Mas maayo pa kon
pangitaon ta ang atong kaugalingong bili diha sa kahilom, uban sa atong
relasyon sa Ginoo! Kon buhaton ta kana, mas matagad ta ang panginahanglan
sa uban ug ingon man ang ilang kalamposan, inay nga sa atong kaugalingong
kaayohan. Ipakig-ambit lamang nato ang atong kalamposan aron malig-on ug
madasig ang uban. Sa ingon, daygon nila kita bisan kon wala ta kana
pangitaa. -MRD II
Ug pasidunggan ang ngalan Niya,
Ipalikay ang kasingkasing mo sa
garbo,
Pagdayeg sa kaugalingon ug pag-ayad
sa uban.
WALAY MAHIMUOT SA TAWO NGA NAGDAYEG
SA IYANG KAUGALINGON.
Back to
Calender View for September


c: text/html

text:
9:1 ¶ Karon dili na kinahanglan nga magasulat pa ako kaninyo mahitungod sa mga pag-alagad alang sa mga balaan,
9:2 kay ako nasayud na man sa inyong pagkamaikagon, nga tungod niini ginapasigarbo ko kamo ngadto sa mga tawo sa Macedonia, sa pag-ingon nga ang Acaya andam na sukad pa sa miaging tuig; ug ang inyong kadasig nakapaikag sa kadaghanan kanila.
9:3 Apan ang mga igsoon gipadala ko diha kaninyo aron nga niining butanga ang among pagpasigarbo tungod kaninyo dili masuta nga pasiatab alang diay, aron kamo maandam, sibo sa akong giingon nga kamo andam na,
9:4 basi pa lang may mga taga-Macedonia nga manguban kanako ug unya ilang makita nga kamo dili man diay andam, kami (bisag dili na lang kamo ilabut) maulawan ug daku tungdo sa among pagsalig kaninyo.
9:5 Busa, nakahunahuna ako nga kinahanglan ang mga igsoon akong agdahon sa pag-una kanako pag-anha diha kaninyo ug sa pagpahigayong daan niining hatag nga inyong gisaad aron kini maandam dili ingon nga gipugos pagkuha gikan kaninyo kondili ingon nga inyong kinabobut-ong hatag.
9:6 ¶ Karon timan-i ninyo kini: siya nga nagapugas ug tagidyot magaani ug diriuot, siya nga nagapugas ug dinaghan magaani ug daghan.
9:7 Ang matag-usa magahatag sumala sa pagbuot sa iyang kasingkasing, dili nga magapanuko ni ingon nga pinugos, kay ang Dios nagahigugma sa malipayong maghahatag.
9:8 Ug ang Dios makahimo sa pagtagana kaninyo sa tanang panalangin sa madagayaon gayud, aron kamo magabaton kanunay ug igo sa tanang butang ug magatagana nga madagayaon alang sa tanang maayong buaht.
9:9 Sumala sa nahisulat: Siya nagasabwag, siya nagahatag ngadto sa mga kabus; ang iyang pagkamatarung naga-padayon sa walay katapusan."
9:10 Ang Dios nga mao ang nagahatag s binhi ngadto sa magpupugas ug sa tinapay nga kan-onon magahatag kaninyog binhi ug magapadaghan niini ug magapatubo sa mga bunga sa inyong pagkamatarung.
9:11 Sa tanang butang kamo iyang pagadatoon aron kamo makapakita sa tuman nga pagkamahinatagon; ug ang inyong mga gasa, nga among pagadumalahon, makapahimo sa mga tawo nga mapasalamaton sa Dios;
9:12 kay ang inyong paghimo sa maong pag-alagad dili lamang magahulip sa kawalad-on sa mga balaan, kondili usab magapabaha kini sa daghang mga pagpasalamat ngadto sa Dios.
9:13 Pinaagi sa pagsulay sa maong pag-alagad, kamo magahimaya sa Dios pinaagi sa inyong pagkamatinahuron sa pag-ila sa Maayong Balita mahitungod kang Cristo, ug pinaagi sa pagkamadagayaon sa inyong amot alang kanila ug alang usab sa tanan nga uban pa,
9:14 samtang sila magapangandoy alang kaninyo ug magaampo alang kaninyo, tungod sa hilabiha ka dakung grasya sa Dios diha kaninyo.
9:15 Salamat sa Dios tungod sa iyang gasa nga dili maasoy sa pulong.
Created with HTMLCompiler by BibleDatabase
Hosted by Webnet77.com

robotstxt: allowed

filter: keep


text:
Davao City – Nasikop ang usa ka service crew human naaktuhang mitunol og giutohang shabu sa usa ka piniriso sa Davao Prison and Penal Farm (DPPF) sa Brgy. Tanglaw, Dujali, Davao del Norte niadtong adlawng Sabado, Setyembre 1, 2018.
Sa report gikan sa Police Regional Office kun PRO XI, giila ang dinakpan nga si Carlo Lopez Alvarado, 21 anyos , service crew sa usa ka fast food chain ug residente sa Puerto Azul Subdivision, Brgy. Tibal-og lakip nadakpan ang gibista niini sa prisuhan nga si Jason Bolo Cayag, 21 anyos ug residente sa Brgy. San Jose, Sto. Tomas, Davao del Norte.
Gibutyag ni Correctional Officer 3 Jerry Erwin Antero, Duty Guard sa Control Gate nga bandang alas 2:54 niadtong adlawng Sabado, mitunol matud pa ang bisita og pagkaon sa piniriso apan namatikdan niini nga adunay laing gitunol ang bisita hinungdan nga dali kining gisuta sa mga opisyal ug nakita ang kwarta ug tissue nga adunay small plastic tube sa gituohang shabu.
Daling giturnover ang service crew ngadto sa kapulisan samtang ang piniriso gawas sa giatubang nga sentensya tungod sa krimen nga frustrated murder, mag atubang usab kini og kasong may kalapasan sa Republic Act 9165 kun Comprehensive Dangerous Drugs Act of 2002.
RadyoMaN Renz Barbarona


text:
8:1 ¶ apan si Jesus miadto sa Bungtod sa mga Olivo.
8:2 Ug sa pagkakaadlawon, siya miadto na usab sa templo. Ug ang tanang tawo nangadto kaniya, ug siya milingkod ug iyang gipanudloan sila.
8:3 Ug ngadto kaniya gipanagdala sa mga escriba ug mga Fariseo ang usa ka babaye nga hing-abtan nga nanapaw. Ug ilang gipatindog siya sa taliwala
8:4 ug miingon sila kang Jesus, "Magtutudlo, kining babayhana nadakpan diha gayud sa buhat sa pagpanapaw.
8:5 Ug diha sa kasugoan, si Moises nagsugo kanato nga ang ingon kaniya kinahanglan gayud patyon pinaagi sa pagbato. Unsa may imong ikasulti mahitungod kaniya?"
8:6 Kini ilang gisulti sa pagsulay kaniya aron aduna silay ikasumbong batok kaniya. Ug si Jesus mitikubo ug nagsulat sa yuta pinaagi sa iyang tudlo.
8:7 Ug kay nagpadayon man gayud sila sa pagpangutana kaniya, siya mitul-id ug miingon kanila, "Kinsa kaninyo ang walay sala maoy paunahag labay kaniyag bato."
8:8 Ug unya miusab siya patikubo ug mipadayon sa pagsulat sa yuta pinaagi sa iyang tudlo.
8:9 Apan sa pagkadungog nila niini, sila namahawa nga nagtinagsatagsa, sugod sa labing tigulang. Ug si Jesus mao na lamang ang nahibilin uban sa babaye nga nagtindog sa iyang atubangan.
8:10 Unya mitul-id si Jesus ug miingon kaniya, "Babaye, hain na sila? Wala bay mihukom kanimog silot?"
8:11 Siya mitubag, "Wala, Senyor." Ug si Jesus miingon kaniya, "Dili usab ako mohukom kanimog silot. Lumakaw ka ug ayaw na pagpakasala."
8:12 ¶ Ug kanila si Jesus misulti pag-usab nga nag-ingon, "Ako mao ang kahayag alang sa kalibutan. Siya nga magasunod kanako dili gayud magalakaw sa kangitngit, hinonoa magabaton siya sa kahayag nga magahatag ug kinabuhi."
8:13 Ug ang mga Fariseo miingon kaniya, "Ikaw mao ang nagahimog panghimatuod bahin sa imong kaugalingon; ang imong panghimatuod maisip nga dili tinuod."
8:14 Si Jesus mitubag kanila, "Bisan tuod ako mao ang naghimog panghimatuod bahin sa akong kaugalingon, ang akong panghimatuod tinuod kay nahibalo man ako kon diin ako gikan ug asa ako padulong. Apan kamo wala nahibalo kon diin ako gikan ug asa ako padulong.
8:15 Kamo nagahukom pinasubay sa tawhanong paagi; apan wala ako maghukom kang bisan kinsa.
8:16 Ngani kon himoon ko man ang pagpanghukom, ang akong hukom tinuod kay dili man ako rang usa ang magahukom, kondili ako ug ang Amahan nga mao ang nagpadala kanako.
8:17 Nahisulat diha sa inyong kasugoan nga ang panghimatuod sa duha ka tawo pagadawaton ingon nga tinuod.
8:18 Ako usa nga nagahimog panghimatuod bahin sa akong kaugalingon, ug ang Amahan nga mao ang nagpadala kanako nagahimo usab ug panghimatuod bahin kanako."
8:19 Busa nangutana sila kaniya, "Hain man ang imong Amahan?" Si Jesus mitubag nga nag-ingon, "Kamo wala makaila kanako o sa akong Amahan. Kon nakaila pa kamo kanako nakaila usab unta kamo sa akong Amahan."
8:20 Kining mga pulonga gisulti ni Jesus didto sa tipiganan sa mga halad, samtang nagpanudlo siya sulod sa templo. Apan walay midakop kaniya kay wala pa man moabut ang iyang panahon.
8:21 ¶ Ug kanila misulti siya pag-usab nga nag-ingon, "Ako molakaw. Unya mangita kamo kanako, apan mangamatay kamo diha sa inyong pagkamakasasala. Asa ako padulong, niini dili kamo makaadto."
8:22 Unya ang mga Judio nanag-ingon, "Magpatay ba kaha siya sa iyang kaugalingon, kay nag-ingon man siya, `Asa ako padulong, niini dili kamo makaadto`?"
8:23 Siya miingon kanila, "Kamo taga-ubos, ako taga-itaas. Kamo tagadinhi niining kalibutana, ako dili tagadinhi niining kalibutana.
8:24 Busa giingnan ko kamo nga mangamatay kamo diha sa inyong mga sala, kay mangamatay man gayud kamo diha sa inyong mga sala gawas kon motoo kamo nga ako mao siya."
8:25 Ug sila nangutana kaniya, "Kinsa ka ba diay?" Si Jesus miingon kanila, "Ako mao ang gikasugilon ko na kaninyo sukad pa sa sinugdan.
8:26 Daghan akog igsusulti ug ighuhukom mahitungod kaninyo; apan matinuoron siya nga mao ang nagpadala kanako, ug ang akong nadungog gikan kaniya ginapahayag ko ngadto sa kalibutan."
8:27 Wala nila masabut nga siya nagsulti kanila mahitungod sa Amahan.
8:28 Busa si Jesus miingon, "Sa diha nga maisa na ninyo ang Anak sa Tawo, nan, inyong mahibaloan nga ako mao siya ug nga wala akoy ginabuhat sa kinaugalingon kong pagbulot-an, hinonoa nga nagasulti ako sa ingon sumala sa gitudlo kanako sa Amahan.
8:29 Ug siya nga mao ang nagpadala kanako ania uban kanako. Wala ako niya pasagdi nga mag-inusara, kay sa kanunay ginabuhat ko man ang makapahimuot kaniya."
8:30 Samtang nagsulti siya niini, daghan ang misalig kaniya.
8:31 ¶ Unya si Jesus miingon sa mga Judio nga misalig kaniya, "Kon pabilin kamo sa akong pulong, nan, kamo tinuod gayud nga akong mga tinun-an,
8:32 ug kamo mahibalo sa kamatuoran, ug ang kamatuoran magahatag kaninyog kagawasan."
8:33 Ug sila mitubag kaniya. "Mga kaliwat baya kami ni Abraham, ug wala gayud kami maulipon ni bisan kinsa. Naunsa ba nga nakaingon ka man, `Pagahatagan kamog kagawasan`?"
8:34 Ug si Jesus mitubag kanila, "Sa pagkatinuod, sa pagkatinuod, magaingon ako kaninyo, nga ang tanan nga magapakasala ulipon sa sala.
8:35 Ang ulipon dili magapuyo nga dayon diha sa panimalay, apan ang anak magapuyo nga dayon.
8:36 Tungod niini, kon ang Anak mao ang magahatag kaninyog kagawasan, kamo mahimo gayud nga mga tawong gawas.
8:37 Nasayud bitaw ako nga kamo mga kaliwat ni Abraham, ngani gitinguha ninyo ang pagpatay kanako tungod kay ang akong pulong dili man makakaplag ug luna diha kaninyo.
8:38 ¶ Ako nagasulti sa nakita ko sa atubangan sa akong Amahan, ug kamo nagabuhat sa nadungog ninyo sa atubangan sa inyong kaugalingong amahan."
8:39 Kaniya mitubag sila nga nanag-ingon, "Si Abraham mao ang among amahan." Si Jesus miingon kanila, "Kon mga anak pa kamo ni Abraham, magabuhat unta kamo sa gibuhat ni Abraham.
8:40 Apan karon naninguha kamo sa pagpatay kanako-- sa pagpatay sa tawo nga nagsugilon kaninyo sa kamatuoran nga akong nadungog gikan sa Dios. Wala magbuhat niini si Abraham.
8:41 Kamo nagabuhat sa gibuhat sa inyong kaugalingong amahan." Ug sila miingon kaniya, "Dili kami mga pinaangkan. Kami usa rag Amahan, nga mao ang Dios."
8:42 Si Jesus mitubag kanila, "Kon ang Dios mao pa ang inyong Amahan, higugmaon unta ninyo ako, kay migula ug mianhi man ako gikan sa Dios. Ako wala moanhi sa akong kinaugalingong pagbulot-an, kondili siya mao ang nagpadala kanako.
8:43 Nganong dili man kamo makasabut sa akong sinultihan? Tungod kay kamo dili man ugod makabati sa akong pulong.
8:44 Kamo gikan sa inyong amahan nga mao ang yawa, ug ang inyong tinguha mao ang pagtagbaw sa mga pangibog sa inyong amahan. Siya maoy usa ka mamumuno sukad pa sa sinugdan, ug siya walay labut sa kamatuoran kay ang kamatuoran wala man diha kaniya. Inigpamakak niya, siya magasulti tukma sa iyang kaugalingong kinaiya, kay siya bakakon man ug mao ang amahan sa mga bakak.
8:45 Apan kay nagsulti man ako sa kamatuoran, kamo dili motoo kanako.
8:46 ¶ Kinsa ba kaninyoy makapamatuod nga ako nakahimog sala? Kon ako nagasulti man sa kamatuoran, nganong dili man kamo motoo kanako?
8:47 Siya nga gikan sa Dios makabati sa mga pulong sa Dios. Ang katarungan ngano nga dili kamo makabati niini mao nga kamo dili gikan sa Dios."
8:48 Kaniya mitubag ang mga Judio nga nanag-ingon, "Dili ba husto kami sa among pag-ingon nga ikaw Samarianhon ug giyawaan?"
8:49 Si Jesus mitubag nga nag-ingon, "Ako wala hingyawai; hinonoa ako nagapasidungog sa akong Amahan, ug kamo nagapakaulaw kanako.
8:50 Ngani dili ako ang naninguha sa akong kaugalingong kadungganan. Anaay usa nga nagatinguha niini alang kanako, ug siya mao ang magahukom.
8:51 ¶ Sa pagkatinuod, sa pagkatinuod, magaingon ako kaninyo, nga kon adunay magatuman sa akong pulong, siya dili gayud makasinatig kamatayon."
8:52 Ug ang mga Judio miingon kaniya, "Karon napiho na gayud namo nga ikaw giyawaan. Si Abraham namatay, maingon man ang mga profeta; ug unya moingon ikaw, `Kon adunay magatuman sa akong pulong, siya dili gayud makatilawg kamatayon.`
8:53 Labaw ka pa ba sa atong amahan nga si Abraham, nga namatay? Ug ang mga profeta nangamatay! Nagpakakinsa ka ba oroy?"
8:54 Si Jesus mitubag nga nag-ingon, "Kon ako mao pa ang nagpasidungog sa akong kaugalingon, nan, walay hinungdan ang maong kadungganan. Ang nagapasidungog kanako mao ang akong Amahan, ang inyong giingon nga mao ang inyong Dios.
8:55 Apan wala man lagi kamo makaila kaniya; ako nakaila kaniya. Kon nag-ingon pa ako nga ako wala makaila kaniya, nan, bakakon unta ako sama kaninyo. Apan ako nakaila kaniya ug nagatuman sa iyang pulong.
8:56 Ang inyong amahan nga si Abraham nalipay nga siya makakita sa adlaw sa akong pag-anhi; ug siya nakakita niini ug nagsadya."
8:57 Ug ang mga Judio miingon kaniya, "Wala pa man gani makalim-an ka tuig ang imong kagulangon, ug nakakita ka na kang Abraham?"
8:58 Si Jesus miingon kanila, "Sa pagkatinuod, sa pagkatinuod, magaingon ako kaninyo, nga sa wala pa si Abraham, mao na ako."
8:59 Tungod niini namunit silag mga bato aron ilabay kaniya. Apan si Jesus mitago ug migula sa templo.
Created with HTMLCompiler by BibleDatabase
Hosted by Webnet77.com


text:
Dipolog City – Balhog karon sa prisohan ang magnag-live-in partner human nadakpan sa hiniusang drug buy bust operation sa City Drug Enforcement Team sa Dipolog PNP ug PDEA-IX alas 9:50 sa niaging gabii didto sa Purok 3, Barangay Sta.Isabel ning siyudad sa Dipolog.
Subay sa report gikan sa Dipolog PNP naila ang dinakpan nga mao si Charlie Vallecer Vidal, 47 anyos ug ang live in partner niini nga si Mary Jane Elnas Sumampon, 37 anyos nga parehong nagpuyo sa Prk. Buli, Brgy. Minaog sakop ning siyudad.
Sumala pa sa kapolisan nga ang duha polos nagsurrender sa oplan tokhang sa miagiang tuig apan sa gihimong monitoring padayon sa gihapon nagpayuhot sa illegal nga droga.
Hinongdan gikasa ang buy bust operation, atol operasyon usa ka ahente sa operatiba ang nagpailang poseur buyer gamit ang P500.00 buy bust mark money ug kambiyo ang usa ka sachet nga gituohang shabu hinungdan sa pagkaaresto sa duruha.
Narekober gikan sa ilang posisyon ang lima ka small transparent plastic heat sealed sachet nga adunay estimated street value nga P2,500.00.
Samtang nakuha usab ang usa cellphone nga maoy gigamit sa iligal nga transaksiyon, usa ka desposable lighter ug kwartang P250.00 pesos nga proceed money.
Sa kasamangan gihikay na sa kapolisan ang kasong kalapasan sa RA 9165 kon Comprehensive Dangerous Drugs Act of 2002 batok sa duha ka dinakpan.


text:
General Santos City—Igo nalang sa pagpatala sa buhatan sa Police Station ang usa ka Marlon Lumanta, legal age, nga taga Purok Mapailubon, Barangay San Isidro, Gensan human nga gikawat saw ala pa mailhing suspek ang motorsiklo niini nga iya lang giparking gawas sa ilang panimalay.
Alas 7:00 ang takna sa buntag, kagahapong adlawa dihang iyang nadiskobrehan ang pagkawagtang sa iyang motorsiklo.
Subay sa sumbong sa biktima ngadto sa kapulisan nga Martes sa gabie dihang iyang gibilin gawas sa ilang balay ang iyang motorsiklo nga usa ka Rusi 150 nga nagtangag ug plate number 4379 kolor grey.
Pagkabuntag nakuratan nalang ang nasangpit dihang wala na ang iyangt motor. Iya pang gisuwayan ug pangita apan wala na gyud niya kini nakaplagan. Sa karon padayon ang imbistigasyon sa kapulisan kalabutan sa insidenti.


text:
Maintenance
Kaniadto nagtuo ko nga kon makabarog na ang biseklita, mahimo ra ni nga di atimanon kay wa kiniy makina. Apan nasayop diay ko kay gikinahanglan usab diay ang maintenance niini, apan tagas lang ang interval itandi sa sakyanan nga dunay makina.
Kasagaran sa nagkinahanglan og check-up ang brake set, labina ang pads. Ang hubs ug mga kable. Kasagaran niani maoy moving parts sa biseklita. Mao ni ang kasagaran nga maoy akong mapasusi sa higala nakong mekaniko. Kaniadto si Ronald Geolin sa Aison Bike Shop ang tigtan-aw ug tigayo. But pagtrabaho ni Ronald sa Middle East niadtong 2012, ang akong higala nga si Wendell “Phukey” Valeriano na ang tig check-up sa akong mga biseklita.
Kon mosakay ko sa biseklita, akong paminawon kon wa bay kausaban, okay ra ba mokupot ang brake ug wa bay nagtingog nga moving parts. Importante kaayo nga kon mosakay kita sa biseklita, maorag mahimo kining part sa atong lawas.
Bitaw, bisan sa akong scooter, makahibawo ko nga something is wrong kon ako na kining padaganon. Wa pa gyud ko masipyat. Mao usab ni sa akoang biseklita.
MEKANIKO
Gawas kang Phukey, ang lain nakong higala nga si Van Chua duna nay bike shop sa Cadahuan, Talamban. Nakapa check na ko kang Van, apan kay si Phukey man ang source sa uban nakong bike parts, adto ko sa iyaha kasagaran magpa check.
Importante kaayo ang mekaniko sa bike maintenance. Kanang usa ra gyud ang maghiling kay nakasunod ug nasuhito sa mga problema sa biseklita. Lisod kaayo kon magbalhinbalhin og mga kamot ang biseklita. Mao usab ni ang akong gibuhat sa akong scooter, sa usa ra sab ka shop nako dad-on.
SRAM VS. SHIMANO
Moangkon ko, di ko suhito kon maghisgot ko og asay mas maayo kay bisan gani ang akong mga higala nga kapin na sa dekada nga nagsikad, maglalis pa.
Naghisgot ko ani kay naa man guy nangutana nako kon unsay mas maayo, Shimano o Sram. Nibalik sab kog pangutana kon unsa nga model. Bisan unsaog ingon nga mas nindot ang Sram, naay mga rider nga mas ganahan og Shimano.
Kon experience ang basehan, mas mo prefer ko og Sram. But wa ko mag ingon nga mas maayo ni kay sa Shimano. Depende na sa preference sa rider.


text:
2 Corinto int
Pagbulig Pagsabot Sito Surat
I magsurat sito, iya si apostol Pablo (1:1; 10:1). Kulawin na hamok ari si pahina 394 pagpasayod si bug'os pagka'a'a-na si Pablo. Ka'urugan i mag'isip nga agsurat-nay to ngan 55 AD (mga 25 anyos kahuman abanhaw si Jesus) ngan kari'i-na si prubinsya Macedonia (2:13; 7:5) si katallo bisis pagbiyahi-na pagpasamwak. Agsurat-na i primiro surat pada'iray si mga taga Corinto myintras si Pentecostes, mangno, kahuman si mga annom bulan agsurat-na i kaduwa myintras anakka i tigtugnawon.
Agsurat-nay to si Pablo ma'in hamok para si manniniripon pag'ampo' ari si syudad Corinto kundi' para liwat si dimu'an nagpanagama paghuwang si Diyos ari si bug'os prubinsya Acaya (1:1).
Sinan mga panahon, aniya' magpakasalakot ari si Corinto mga burubullo' apostol (11:13) nga agpaminugad ma'in kuno' angay tarapuran i mga allingun-na si Pablo pati' nga ma'in kuno' ungod i pagka'apostul-na. Agpakapinugad to mga a'a nga ma'in kuno' tarapuran i mga allingun-na si Pablo tungod kay agsalli' iya si dati planu-na paghapit si Corinto sin duwa kunta' (1:15-16) pero ga'i na iya ari pahapit si kaduwa bisis (2:1). Agpakapinugad liwat to mga a'a nga ma'in kuno' ungod i pagka'apostul-na si Pablo tungod kay para si mga iya, panno' si mga mabuwat tugon pati' pinirit panlihugan i mga surat-na si Pablo kundi' gana' saruman-dumanan-na pagpahalling kon atubang iya si mga a'a ngan ga'i akabawa (10:10). Agparapangarun-aron liwat to mga a'a nga agparabursa-na kuno' si Pablo i mga nagkulikta amot para si mga kabugtu'an ari si Jerusalem (8:20).
Tungod sinan dimu'an, agsurat si Pablo si mga taga Corinto pagpa'intom si mga iya kon ay klasiha i pagpakihuwang-na si mga iya ngan kari'i-na pa (1:12) ngan basi' agpaka'intom mga iya si kamutangan-na pati' si mga sa'agihan-na kakurihan pagsirbi si Jesus pati' si mahalap sumat (4:7-15; 6:3-10; 11:21b-29; 12:7-10; 13:3-4). Ag'aghat-na liwat mga iya si Pablo pag'andam para si pagtakka-na ngan pagpadayon pagkulikta si amot nga nagtikangan-na mga iya si pa'agi ray ta'on (8:10-11). Agtugunan-na liwat mga iya nga ga'i makibiyo' si mga a'a nga ga'i agpanutu'o si Kristo (6:14–7:1) pati' nga ga'i pagkunsinti kon aniya' mga a'a magparapamasamwak mahi'unong si Kristo nga supak kuntra si nagparapamasamwak-na kas Pablo (11:3-4). Pwira pa sinan, agpada'anan-na mga iya si Pablo nga ungod gayod buhat-na kon ay nagpinugad-na ato sito surat (13:2).
Tangnga' si pala'in-la'in prublima nagsabi-na si Pablo sito surat, ato sa'anda'an-ta i bali kaklarado pag'isplikar kon pinapa'i i addangan a'a pagkiwa bilang dati na mag'adda si Jesus, nga i baha'o pa'agi pagtapit si Diyos gana' la'in kon ma'in i pagpabalyu-na si kinabuhi'-na si Jesus para si kinabuhi'-ta kam, nga aghimu-na kita kam baha'o hinimo ngan agbuwanan-na kita si trabaho pagpakatu'an si dimu'an a'a nga ag'ala'-na na si Diyos i maka'ulang si a'a pagtapit si iya pina'agi si Kristo. Kon gana' may dina tuyu'-mo pagbasa si bug'os surat, basahon bisan hamok i kapitulo 2:14 pada'iray si 6:2.
I Pagtunga'-tunga' Sito Surat
1. I Pagpakilala (1:1-2)
2. I Pag'isplikar-na si Pablo Hi'unong si Pagpanginanu-na si Mga Iya (1:3–2:11)
3. I Baha'o Pa'agi Pagtapit si Diyos (2:12–6:2)
4. I Padayon Pag'adda-na Mga Iya si Pablo pati' i Ga'i Pagpakibiyo' si Ga'i Magpanutu'o (6:3–7:16)
5. I Pagkulikta Amot para si mga taga Jerusalem (8:1–9:15)
6. I Pagpamatu'ud-na si Pablo si Pagka'apostul-na (10:1–12:21)
7. I mga Panugun-tugon pati' mga Pangumusta (13:1-14)


text:
17:1 ¶ Ug si Jehova misulti kang Moises, nga nagaingon:
17:2 Isulti kang Aaron ug sa iyang mga anak nga lalake, ug sa tanan nga mga anak sa Israel, ug ingnon mo sila: Kini mao ang gisugo ni Jehova, nga nagaingon:
17:3 Bisan Kinsa nga tawohana sa balay sa Israel nga magapatay ug vaca kun nating carnero, kun kanding sa sulod sa campo, kun sa gawas, didto sa campo,
17:4 Ug wala niya madala kini ngadto sa pultahan sa balong-balong nga pagatiguman, aron sa paghalad niini ingon nga halad alang kang Jehova sa atubangan sa tabernaculo ni Jehova: ang dugo pagaisipon batok niadtong tawohana: nag-ula siya ug dugo; ug kadtong tawohana pagaputlon gikan sa taliwala sa iyang katawohan:
17:5 Aron ang mga anak sa Israel managdala sa ilang mga halad nga ilang gihalad didto sa kapatagan, bisan nga sila magadala niini ngadto kang Jehova, ngadto sa pultahan sa balong-balong nga pagatiguman, ngadto sa sacerdote, ug kini ihalad nila ingon nga mga halad-sa-pakigdait alang kang Jehova.
17:6 Ug ang sacerdote magasablig sa dugo sa ibabaw sa halaran ni Jehova diha sa pultahan sa balong-balong nga pagatiguman, ug pagasunogon ang tambok ingon nga usa ka kahumot alang kang Jehova.
17:7 Ug dili na gayud sila managhalad sa ilang mga halad ngadto sa mga panulay, nga ilang gisunod aron sa pagpakighilawas. Kini pagahuptan nila ingon nga balaod nga walay katapusan ngadto sa ilang mga kaliwatan.
17:8 Ug igaingon mo kanila: Bisan kinsa nga tawohana sa balay sa Israel kun sa mga dumuloong nga nagapuyo sa taliwala nila nga magahalad ug halad-nga-sinunog kun halad,
17:9 Ug dili niya pagadad-on kini ngadto sa pultahan sa balong-balong nga pagatiguman, aron sa paghalad niini alang kang Jehova; kadtong tawohana pagaputlon gikan sa iyang katawohan.
17:10 ¶ Ug bisan kinsa nga tawohana``` sa balay sa Israel, kun sa mga dumuloong nga nagapuyo sa taliwala nila, nga magakaon sa bisan unsa nga paagi sa dugo, ako magabutang sa akong nawong batok niadtong kalaga nga magakaon ug dugo, ug pagaputlon ko siya gikan sa taliwala sa iyang katawohan.
17:11 Kay ang kinabuhi sa unod anaa sa dugo; ug ako naghatag kaninyo niana aron sa pagtabon-sa-sala sa inyong mga kalag sa ibabaw sa halaran: kay ang dugo mao ang nagahimo sa pagtabon-sa-sala, tungod sa kinabuhi.
17:12 Busa, giingon ko sa mga anak sa Israel: Walay bisan kinsa nga kalaga diha kaninyo nga magakaon ug dugo, ni ang dumuloong nga nagapuyo sa taliwala ninyo magakaon ug dugo.
17:13 Ug bisan kinsa nga tawohana sa mga anak sa Israel, kun sa mga dumuloong nga nagapuyo sa taliwala nila, nga magapangayan ug mananap kun langgam nga mahimong kan-on; pagaulaon niya ang dugo niini, ug pagatabonan kini sa abug.
17:14 Kay mahitungod sa kinabuhi sa tanan nga unod, ang kinabuhi niini anaa sa dugo: busa, giingon ko sa mga anak sa Israel: Dili gayud kamo magkaon sa dugo sa bisan unsa nga unod, kay ang kinabuhi sa tanan nga unod mao ang dugo niini bisan kinsa nga magakaon niini pagaputlon siya.
17:15 Ug bisan kinsa nga kalaga nga magakaon niadtong namatay sa iyang kaugalingon, kun gilapa-lapa sa mananap nga mapintas, bisan siya molupyo kun dumuloong, pagalabhan niya ang iyang mga bisti, ug maligo siya sa iyang kaugalingon sa tubig, ug mamahugaw siya hangtud sa hapon: unya mamahinlo siya.
17:16 Apan kong siya dili magalaba niini, ni magahugas sa iyang unod, nan pagadad-on niya ang iyang kasal-anan.
Created with HTMLCompiler by BibleDatabase
Hosted by Webnet77.com


text:
Ang Kaluwasan ba pinaagi lamang sa pagtuo o pinaagi sa pagtuo ug mga maayong buhat?
Pangutana: Ang Kaluwasan ba pinaagi lamang sa pagtuo o pinaagi sa pagtuo ug mga maayong buhat?
Tubag: Kini mao tingali ang pinaka-mahinungdanong pangutana sa tibuok nga pagtulun-an bahin sa Dios ug sa Kristiyanismo. Kining pangutanaha mao ang hinungdan sa gitawag nga Repormasyon – ang pagkabahin-bahin sa Protestante ug Simbahang Katoliko. Ang tubag usab niining pangutanaha mao ang liyabe aron maila ang Biblical nga Kristiyanismo ug ang mga kulto o lalisang pagtuo ng Kristiyanismo. Ang kaluwasan ba pinaagi lamang sa pagtuo, o pinaagi sa pagtuo ug mga maayong buhat? Ako ba naluwas pinaagi lang sa pagtuo kang Hesus, o kinahanglan mutuo kang Hesus ug magabuhat pa ug ubang mga butang aron hingpit nga maluwas?
Ang tubag sa pangutana nga pinaagi lang ba sa pagtuo o sa pagtuo ug mga maayong buhat maangkon ang kaluwasan kini mas nisamot pa kalisod sa ubang laray sa Bibliya nga murag sa unang tan-aw lisod magkasinabot. Kung itandi ang Roma 3:28 ug Galacia 3:24 sa Santiago 2:24, Makita nato nga murag naay pagkalain sa gitudlo ni Pablo (Kaluwasan pinaagi lang sa pagtuo) ug sa gitudlo ni Santiago (Kaluwasan pinaagi sa pagtuo ug buhat).
Ang tinuod, dili supak sa usag-usa ang gituglo ni Pablo ug Santiago. Ang punto nga dili pagkasinabot nga abi sa uban, mao ang relasyon taliwala sa pagtuo ug buhat. Lig-on ang gibarugan ni Pablo nga ang kaluwasan pinaagi ra gayod sa pagtuo (Efeso 2:8-9) samtang ang migawas sa paglantugi ni Santiago nga ang kaluwasan pinaagi sa pagtuo nga naay kauban nga buhat. Kining problemaha nahatagan ug katubagan pinaagi sa matinud-anong pagtu-on kung unsa ba gayod ang buot ipasabot ni Santiyago. Gipamatud-an ni Santiago nga ang pagtuong ang usa ka tawo naay pagsalig apan wala may bunga nga maayong buhat (Santiago 2:17-18). Gihatagan lang ni Santiago ug gibug-aton ang paglantugi nga ang tinuod nga pagtuo kang Kristo magapamunga ug mga maayong buhat (Santiago 2:20-26). Wala giingon ni Santiago nga ang kaluwasan pinaagi sa pagtuo ug buhat, apan kung ang usa ka tawo tinouray nga luwas na pinaagi sa iyahang pagtuo, siguradong makita ang mga maayong buhat sa iyang kinabuhi.
Ingon usab niini ang giingon ni Pablo sa iyahang mga gisulat. Ang maayong bunga nga unta makita sa kinabuhi sa usa ka Kristiyano nahasulat sa Galacia 5:22-23. Pagkahuman niya ug ingon nga kamo naluwas pinaagi sa pagtuo ug dili sa pinaagi sa buhat (Efeso 2:8-9), giingon sa amoa ni Pablo nga kami gihimo aron magapamuhat ug maayong butang (Efeso 2:10). Milaom usab si Pablo sama kang Santiyago nga naay pagbag-o nga makita sa among kinabuhi, “Kay bisan kinsa nga nahiusa kang Kristo, bag-o na siyang binuhat, ang daan miagi na u gang bag-o miabot na” (2 Corinto 5:17)!
Walay supak sa usag-usa ang mga katudloan nila Pablo ug Santiyago bahin sa kaluwasan. Gilantaw lang nila ang usa ka butang nga gihisgutan sa lain-lain nga panan-aw. Gihatagan lang ni Pablo ug gibug-aton nga ang kaluwasan pinaagi ra gayod sa pagtuo, ug gihatagan usab ni Santiyago ug gibug-aton ang kamatuoran nga ang pagtuo kang Kristo magapamunga kini ug maayong buhat.
English
Ang Kaluwasan ba pinaagi lamang sa pagtuo o pinaagi sa pagtuo ug mga maayong buhat?


text:
Genesis 15 Ang Pulong Sang Dios (HLGN)
Ang Kasugtanan sang Dios kag ni Abram
15 Pagkatapos sadto, naghambal ang Ginoo kay Abram paagi sa isa ka palanan-awon. Siling niya, “Abram, indi ka magkahadlok tungod kay apinan ko ikaw kag hatagan sang dako nga balos.” 2 Pero nagsiling si Abram, “O Ginoong Dios, ano bala ang pulos sang imo balos sa akon kay hasta subong wala man ako sing bata. Ang manunubli ko amo gid lang si Eliezer nga taga-Damascus. 3 Tungod kay wala mo ako paghatagi sang bata, si Eliezer nga isa sang akon mga suluguon amo na lang ang magapanubli sang akon mga pagkabutang.” 4 Nagsiling ang Ginoo sa iya, “Indi si Eliezer ang magapanubli sang imo mga pagkabutang kundi ang imo gid mismo nga bata.” 5 Dayon gindala siya sang Ginoo sa guwa kag ginsilingan, “Tan-awa bala ang mga bituon sa langit; isipa kon maisip mo. Pareho man sina kadamo ang imo mangin kaliwat.” 6 Nagtuo si Abram sa Ginoo, kag tungod sang iya pagtuo ginpakamatarong siya.
7 Nagsiling pa gid siya kay Abram, “Ako ang Ginoo nga nagsugo sa imo sa paghalin sa Ur nga sakop sang mga Kaldeanhon agod ihatag sa imo ini nga duta nga mangin imo.” 8 Pero nagsiling si Abram, “O Ginoong Dios, paano ko mahibaluan nga maangkon ko ini?” 9 Nagsabat ang Ginoo, “Dal-i ako diri sang isa ka bakiya nga baka, isa ka babayi nga kanding, kag isa ka lalaki nga karnero, nga ang kada isa tatlo ka tuig ang edad. Kag magdala ka man sang isa ka pating kag isa ka tukmo.” 10 Gani gindala ini tanan ni Abram sa Ginoo. Dayon ginpamihak ini ni Abram kag ginplastar nga nagaatubangay ang kada pihak. Ang tukmo lang kag ang pating ang wala niya pagpihaka. 11 Naghapon sa pinihak nga mga sapat ang mga pispis nga nagapangaon sang patay, pero gintabog sila ni Abram.
12 Sang manugsalop na ang adlaw, natulugan sing mahamuok si Abram kag may dako nga kahadlok nga nag-abot sa iya. 13 Dayon nagsiling ang Ginoo sa iya, “Sigurado gid nga ang imo mga kaliwat mangin dumuluong sa iban nga nasyon. Mangin ulipon sila didto kag pintasan sa sulod sang 400 ka tuig. 14 Pero silutan ko ang nasyon nga magaulipon sa ila. Pagkatapos magahalin ang imo mga kaliwat sa sadto nga nasyon nga may dala nga madamo nga mga manggad. 15 Pero kon parte sa imo Abram, palawigon ko ang imo kabuhi kag mapatay ka sa katigulangon nga may kalinong. 16 Magaligad anay ang apat ka henerasyon antes makabalik ang imo mga kaliwat diri, tungod kay indi pa tuman ang pagpakasala sang mga Amornon para silutan sila kag pahalinon sa sini nga duta.”
17 Sang nakasalop na ang adlaw kag nagdulom na, hinali lang nga may nakita si Abram nga kolon nga nagaaso kag sulo nga nagadabdab, nga nagaagi sa tunga sang mga pinihak nga mga sapat. 18 Sa sina gid nga adlaw, naghimo ang Ginoo sang kasugtanan kay Abram. Siling niya, “Ihatag ko sa imo mga kaliwat ini nga duta nga halin sa suba nga dulunan sang Egipto pakadto sa dako nga suba nga amo ang Eufrates. 19 Ini nga duta amo subong ang ginaestaran sang mga Kenhanon, Keniznon, Kadmonhon, 20 Hithanon, Periznon, Refaimnon, 21 Amornon, Canaanhon, Girgashnon, kag mga Jebusnon.”


text:
TAGBILARAN CITY, January 19 (PIA)–Kun dili maayo ang panahon, may color coding advisories nga tigpagawas ang Philippine Atmospheric, Geophysical and Astronomical Services Administration (PAGASA) isip pasidaan sa posibleng gidaghanon sa ibundak nga ulan.
Ubos sa rainfall advisory, kun kusog gani ang ulan, yellow rainfall advisory ang iisa kun gipaabot nga 7.5 mm hangtud 15 mm ang ibubo nga ulan sa mosunod nga usa ka oras ug gipaabot nga magpadayon pa kini.
Gitambagan ang mga maigong lumulupyo niining lugar nga magbinantayon, mahimong alerto sa kundisyon sa ulan ug hatagan og pasidaan nga mahimong magbaha sa mga ubos nga lugar.
Samtang ang orange rainfall advisory usab iisa sa mga lugar nga gipaabot nga makasinati og 15 mm hangtud 30 mm nga pagbubo sa ulan sa mosunod nga usa ka oras. May hulga kini nga pagbaha sa mga lumulupyo niining lugara.
Kun makunsiderar nang emergency ang pagbubo sa ulan, red rainfall advisory ang iisa.
Mahitabo kini kun kapin sa 30 mm ang ibubo nga ulan sa mosunod nga usa ka oras o kun tulo ka oras nang nagpadayon ang kusog nga ulan ug mokabat na sa 65 mm.
Kun gi-isa sa PAGASA ang red rainfall advisory, gipaabot na ang paglihok ug pagtubag sa katawhan tungod kay makuyaw na ang baha ug angay nang mag-andam sa pagbakwit ang mga residente paingon sa mas luwas nga lugar. (ecb/PIA7-Bohol)


text:
Dugang nga mga nag-unang mga benepisyo sa charter sa imong kaugalingon nga eroplano mao ang privacy ug sa confidentiality. Kapin sa usa ka chartered eroplano, that you don't have to bother about somebody overlooking your neck at your laptop's monitor. Sa diha nga kamo chartered sa eroplano sa imong kaugalingon, kamo sa kagawasan sa pagdapit sa imong kaugalingon nga mga personal nga co-pasahero. Sa diha nga ang eroplano nga gigamit sa imong panon sa, ang imong mga co-bisita sa dili madugay mahimo nga imong personal nga mga kaila, depending on who's deputed from the company traveling along with you.
Ang ubang mga Pag-alagad Ihalad Kita
Tunga-tunga sa Size Private jet Charter
Bug-at nga Private jet Charter Flight
Walay sulod nga leg Private jet Charter
Private Jet Charter Flight Service Sa Chicago, IL 872-210-5100
Adto sa https://www.wysluxury.com/chicago/ alang sa uban nga duol kaninyo
Ang ubang mga State Tabuni kami:


text:
By Ed Mapayo
GENERAL LUNA, Surigao del Norte - Natapos na ang adlaw sa pagpamaligya og druga sa usa ka suspek human nasikop sa kapulisan sa alas 12:30 ang takna sa kaadlawon, Agusto 14, 2016 sa Barangay 4, lungsod sa General Luna.
Ang suspek nailhan sa pangalan Junrel Gerarcas Escobia, 29 anyos, minyo, walay trabaho ug molupyo sa naasoyng lugar, nasikop ang suspek pinasikad sa buy-bust operation ubos sa pagpanguna ni Police Chief Inspector Faye Shalom Cornillo, ang hepe sa kapulisan sa lungsod sa General Luna. Sumala pa usa ka pulis ang nagpailang customer na mopalit og druga gamit ang marked money 500 human nakapalit sa suspek gidakop dayon kini.
Nakuha sa posisyon sa suspek ang 5 ka gagmayng sachets, 1 ka medium size sachet ang gisuspitsahang shabu, 1 ka lighter, 3 ka strip foil, 1 ka cellphone ug cash nga nagkantidad 4,620 pesos, nabawi sa posisyon sa suspek ang marked money.
Ang maong operation gisaksihan nila Ed Mapayo, gikan sa MEDIA, Jay Uy, gikan sa DOJ uban usab sila Hon Richard A. Quintas, Barangay Kagawad, Hon Amado N. Delgado, pulos barangay opisyal sa maong lugar.
Basi sa cellphone nga nakumpiska sa kapulisan gikan sa suspek usa ka alyas BAGI ang nag supply og druga kaniya, gi-angkon usab sa maong suspek nga didto siya nagakuha og druga.
Gi-andam na sa kapulisan ang kaso batok sa maong suspek pinaagi sa iyang pagsupak sa balaod R.A. 9165, kasamtangan gibilanggo ang suspek sulod sa PNP station.


text:
Pagpaniid sa Kalibotan
Germany
Sa 2012, usa sa kinatas-ang korte sa Germany nagpakanaog ug desisyon nga kon ang usa magpatangtang sa iyang ngalan ingong membro sa simbahan, nga giila ingong publikong korporasyon, siya dili na ilhong membro niana nga relihiyon. Busa ang mga Katoliko nga wala na magpamembro, ug sa ingon wala na magbayad ug buhis para sa simbahan pero mosimba gihapon, dumilian sa pagkalawat, pagkumpisal, pagbatog katungdanan sa simbahan, ug dili serbisyohan sa paglubong.
Kalibotan
Usa ka pagsusi maylabot sa mga relihiyon sa kalibotan nagpakita nga ang mga tawo nga nangangkong “walay relihiyon,” bisag dili tanan mga ateyista, moabot na karon ug 1.1 ka bilyon. Sila ang ikatulo; ang Kristiyanidad maoy una nga may 2.2 ka bilyong membro ug ang Islam maoy ikaduha nga may 1.6 ka bilyong membro. Ang Hinduismo mao ang ikaupat, nga mga usa ka bilyon ang membro.
Japan
Nadiskobrehan sa mga siyentista sa Japan nga kon ang tawo dayegon, dunay parte sa iyang utok nga moreaksiyon nga mopabati kaniyag kalipay. Kining ilang nadiskobrehan nagpakita nga ang pagdayeg maoy maayong paagi sa pagdasig sa tawo sa pag-uswag.
Bolivia
Sa ulahing mga bulan sa 2012, dihay gihimong census sa tibuok nasod sa Bolivia. Aron eksakto ang pag-ihap, ang mga molupyo gibaoran sa pagpondo sa balay nianang adlawa. Gidili ang pagbiyahe sa pribadong mga sakyanan, gisirad-an ang utlanan sa nasod, ug gidili ang pag-inom ug alkoholikong ilimnon.
Italy
Sa usa ka surbi, ang mga Italyano miingon nga sagad sila makigdula sa ilang mga anak sulod sa 15 minutos sa usa ka adlaw. “Sa matag 5 ka ginikanan, 1 lang ang nagtuo nga ang pagdula makatabang sa pagkat-on,” nag-ingon ang La Repubblica. Kon ang ginikanan makigdula sa ilang mga anak, gitabangan nila ang ilang mga anak sa pag-ugmad sa ilang imahinasyon ug sa “pagsunod ug balaod,” miingon si Andrea Angiolino nga propesyonal nga tigdisenyog mga board game.


text:
Ang Pagkalaglag sang Jerico
1Ginsiradhan gid sing maayo ang Jerico sang mga nagaestar didto tungod sang mga Israelinhon. Wala sing may makasulod ukon makaguwa nga mga tawo sa banwa. 2 Nagsiling ang Ginoo kay Josue, “Ipasakop ko sa inyo ang Jerico pati ang iya hari kag mga soldado. 3 Ikaw kag ang imo mga soldado maglibot sa banwa sing makaisa kada adlaw, sa sulod sang anom ka adlaw. 4 Paunahon mo sa Kahon sang Kasugtanan ang pito ka pari nga ang kada isa sa ila may dala nga budyong. Sa ikapito nga adlaw, maglibot kamo sa banwa sing makapito ka beses, upod sa mga pari nga nagapatunog sang ila mga budyong. 5 Kon mabatian na gani ninyo ang malawig nga tunog sang ila budyong, magsinggit kamo tanan sing tudo gid. Dayon mawasak ang pader sang banwa kag makasulod kamo tanan nga wala sing sablag.”
6 Gani gintawag ni Josue nga anak ni Nun ang mga pari kag ginsilingan, “Dal-a ninyo ang Kahon sang Kasugtanan. Mag-una ang pito sa inyo nga ang kada isa may dala nga budyong.” 7 Kag ginsilingan man niya ang mga tawo, “Maglakat na kamo. Libuti ninyo ang banwa. Ang iban nga mga soldado mag-una sa pito ka pari sa atubangan sang Kahon sang Ginoo.”
8 Suno sa ginsiling ni Josue, nag-una ang pito ka pari sa Kahon sang Kasugtanan sang Ginoo kag ginapatunog nila ang ila mga budyong. 9 Ang iban nga mga soldado nagauna sa sini nga mga pari, kag ang iban pa gid nagasunod sa Kahon. Wala gid sing untat ang pagtunog sang mga budyong. 10 Pero ginsilingan ni Josue ang mga tawo nga indi magsinggit ukon maggahod kon indi pa siya magmando nga magsinggit. 11 Suno sa ginsugo ni Josue, ginlibot nila sa banwa sing makaisa ang Kahon sang Ginoo. Pagkatapos nagbalik sila sa ila kampo kag didto nagtulog pagkagab-i.
12 Pagkaaga, aga pa gid nga nagbangon si Josue. Gindala liwat sang mga pari ang Kahon sang Ginoo, 13 kag ang pito sa ila nagauna gihapon sa Kahon sang Ginoo nga nagapatunog sang ila mga budyong. Kag amo man gihapon ang ginhimo sang mga soldado—ang iban sa ila sa una sang Kahon sang Ginoo kag ang iban sa likod, samtang padayon nga ginapatunog ang mga budyong. 14 Sa sining ikaduha nga adlaw, ginlibot nila liwat sing makaisa ang banwa, kag pagkatapos, nagbalik sila sa ila kampo. Amo ato ang ila ginhimo sa sulod sang anom ka adlaw.
15 Sang ikapito nga adlaw, nagbangon sila sang nagapamanagbanag pa lang kag naglibot sa banwa sing pito ka beses, sa amo man gihapon nga paagi. Amo lang ato nga adlaw nga naglibot sila sa banwa sing pito ka beses. 16 Sa ikapito na nila nga paglibot, ginpatunog sang mga pari ang ila mga budyong kag ginsugo ni Josue ang mga tawo nga magsinggit. Kag nagsiling si Josue, “Ginahatag na sang Ginoo sa aton ini nga banwa! 17 Ang bug-os nga banwa kag ang tanan nga ara dira laglagon sing bug-os bilang halad sa Ginoo. Si Rahab lang nga nagabaligya sang iya lawas kag ang bug-os niya nga panimalay ang pagaluwason tungod kay gintago niya ang aton mga espiya. 18 Indi gid kamo magkuha sang bisan ano nga butang nga ginhalad na sing bug-os sa Ginoo. Kon magkuha kamo sang bisan ano, malaglag gid kamo, kag kamo ang mangin kabangdanan kon may kalaglagan nga mag-abot sa Israel. 19 Ang tanan nga butang nga hinimo halin sa pilak, bulawan, saway, ukon salsalon iseparar para sa Ginoo, kag dapat ibutang ini sa talaguan sang manggad sang Ginoo.”
20 Ginpatunog sang mga pari ang ila mga budyong, kag nagsinggit sing tudo ang mga Israelinhon sang nabatian nila ini. Nawasak gid ang mga pader sang banwa kag nagsalakay sila. Nakasulod sila nga wala sing sablag, kag gin-agaw nila ang banwa. 21 Ginhalad nila sing bug-os sa Ginoo ang banwa paagi sa pagpamatay sang mga lalaki kag babayi, tigulang kag bata, kag pati mga baka, karnero, kanding kag mga asno.
22 Ginsugo ni Josue ang duha ka tawo nga nagpang-espiya sa duta sang Jerico, “Kadtui ninyo ang balay sang babayi nga nagabaligya sang iya lawas, kag paguwaa ninyo siya kag ang bug-os niya nga panimalay suno sa inyo ginpromisa sa iya.”
23 Gani naglakat sila nga duha kag gindala nila paguwa si Rahab, kaupod ang iya amay, iloy, mga utod kag ang tanan nga sakop sang iya panimalay. Ginpaguwa nila sila tanan kag ginpatiner sa guwa sang kampo sang Israel. 24 Ginsunog nila ang bug-os nga banwa kag ang tanan nga ara dira luwas lang sa mga butang nga hinimo halin sa pilak, bulawan, saway, kag salsalon. Ginpanguha nila ini para ibutang sa talaguan sang manggad sang Ginoo. 25 Pero ginluwas ni Josue si Rahab kag ang iya panimalay tungod kay gintago niya ang mga lalaki nga ginsugo ni Josue nga magpang-espiya sa Jerico. Hasta subong ang iya mga kaliwat nagaestar sa Israel.
26 Sadto nga tion, ginpaandaman ni Josue ang mga Israelinhon: “Pakamalauton sang Ginoo ang bisan sin-o nga magtinguha sa pagpatindog liwat sang sini nga banwa sang Jerico. Ang magpatukod sang pundasyon sini mapatyan sang kamagulangan nga anak. Ang magpaobra sang mga puwertahan sini mapatyan sang kamanghuran nga anak.”
27 Ang Ginoo nag-upod gid kay Josue, kag ang iya kabantog naglapnag sa bug-os nga duta.


text:
Ang negosyante nga gamit $ 67 milyones sa savings sa pag-angkon sa usa ka cryptocurrency exchange
Sa sayo pa niini nga bulan, kini gipahibalo nga Eric Cheng, sa usa ka entrepreneur gikan sa Singapore, nga pagluwas sa iyang kinabuhi ug sa pagbaligya sa iyang tinuod nga kahimtang, lakip na ang duha ka Rolls Royce, Lamborghini, Ferrari ug sa usa ka Porsche, alang sa usa ka bug-os nga gipanag-iya investment sa usa ka Hapon cryptocurrency exchange nga gitawag BitTrade makuha.
Nganong Cheng andam sa pagkuha sa risgo
Ubos pa kay sa usa ka semana ang milabay, Bithumb, kinadak-cryptocurrency South Korea baylo, nag-antus sa usa ka security guba nga kuta nga ug nawad-an sa labaw pa kay sa $ 30 milyones sa pundo sa kliyente nga gitipigan sa digital assets sama sa Bitcoin ug Ethereum. Ang Bithumb team nga opisyal nga gipahibalo nga ang kompaniya mao ang bug-os nga pagsangkap sa iyang mga kustomer sa corporate nga pundo gitipigan diha sa cryptocurrencies bili $ 450 milyon sa Hunyo 2018.
Apan, uban sa gamay nga cryptocurrency panagsukliay, kini mao ang lisud nga aron sa pagtabon pagkawala nahiaguman sa mga pag-atake hacker, ilabi na kon ang gitigbas nga kantidad mao ang mas dako pa kay sa kasamtangan nga kapital sa kompanya. Pananglitan, ang kinadak-ang swap cryptocurrency sa Japan, nailhan nga ang Coincheck, nawad-an sa $ 450 milyon sa nem sa usa ka bag-o nga pag-atake hacker, ug sa kapakyasan sa pagbayad sa mga investors nagresulta sa stock exchange pagpasaka alang sa pagkabangkaruta.
Adunay Busa ang usa ka risgo sa pagbaton sa usa ka cryptocurrency exchange bisan pa sa hataas nga kilid kapuslanan, sukad sa baylo nagkinahanglan kaayo eksperyensiyado ug talento developers, mga eksperto sa seguridad ug IT specialists. Bisan Coincheck, kanhi ang kinadak-ang stock exchange sa Japan, miila nga ang hack ang hinungdan sa kakulang sa kompanya sa mga eksperto sa seguridad.
Cheng, nga migahin sa tanan sa iyang $ 67 milyones nga kantidad sa mga savings ug unya sa pipila sa pag-angkon BitTrade, miingon nga siya wala magbasol sa pagkuha sa risgo ug matagbaw uban sa iyang angkon.
“Ang cryptocurrency industriya nagtubo nga pil, mao nga ang usa ka pag-ayo-regulated ug lisensyado outfit mao ang yawe sa miting sa nagtubo nga panginahanglan, ug uban sa niini nga mga Japanese FSA-lisensyado plataporma, Ako sa pagtrabaho pag-ayo uban sa mga maglalagda sa scale nga plataporma sa tibuok kalibutan,” siya miingon Cheng.
Kini mao ang lagmit nga Cheng agresibong giduso sa unahan uban sa iyang mga plano sa pagpalit BitTrade tungod sa regulatory kahimtang sa baylo. BitTrade nagpabilin nga usa sa mga dosena sa cryptocurrency exchange sa Japan lisensyado ug gi-aprobahan sa Financial Services Agency (FSA), ug ang kagamhanan pag-uyon sa proseso sa paglihok ingon nga sa usa ka digital Asset Exchange mao ang mahal, ug lisud nga.
Kraken adlaw-adlaw Market Report alang sa 22.06.2018
KRAKEN DIGITAL ASSET PAGBINAYLU-AY
$250M nakigbugtiay sa tibuok sa tanan merkado karon


text:
Ang mga Katalagman ba Silot Gikan sa Diyos?
Download
Tubag sa Bibliya
Ang Bibliya wala magtudlo nga ang Diyos maoy nagpahinabo sa mga katalagman karon. Ang mga paghukom sa Diyos nga narekord diha sa Bibliya lahi kay sa mga katalagman.
Ang Diyos mapilion. Ang Bibliya nag-ingon: “
Ang tawo nagatan-aw sa makita sa iyang mga mata; apan alang kang Jehova, siya nagatan-aw sa kasingkasing.”—1 Samuel 16:7.
Mabasa ni Jehova ang kasingkasing sa mga tawo ug laglagon lamang niya kadtong giisip niya nga daotan.—Genesis 18:23-32.
Ang Diyos mohatag una ug pasidaan aron mahatagag kahigayonan nga maluwas kadtong mamati kaniya.
Sa laing bahin, ang katalagman mohapak nga walay pasidaan, ug kini makapatay ug makaangol kang bisan kinsa. Dugang pa, gipasamot sa mga tawo ang mga katalagman pinaagi sa pagdaot sa kinaiyahan ug sa pagpanukod diha sa mga dapit nga peligro sa mga linog, baha, ug kusog nga mga bagyo.